Αξιολόγηση σχολικών μονάδων και επιμόρφωση εκπαιδευτικών - ΚΑΘΗΓΗΤΕΣ ΞΕΝΩΝ ΓΛΩΣΣΩΝ - ΞΕΝΕΣ ΓΛΩΣΣΕΣ\nWednesday, 04/25/18, 03:33\n0αξιολόγηση εκπαιδευτικών και επιμόρφωση σχολικών μονάδων\n1:59 μμ Φεβρουάριος 2nd, 2014\nΟΛΟ ΤΟ ΣΧΕΔΙΟ ΤΟΥ ΥΠΟΥΡΓΕΙΟΥ ΠΑΙΔΕΙΑΣ\nΗ αξιολόγηση αφορά όλες τις σχολικές μονάδες, δηλαδή νηπιαγωγεία, δημοτικά, γυμνάσια και λύκεια και ήδη πραγματοποιήθηκαν σε περιφερειακό επίπεδο κατά την περίοδο Οκτωβρίου – Νοεμβρίου 2013 επιμορφώσεις των σχολικών συμβούλων και των διευθυντών Διευθύνσεων Πρωτοβάθμιας και Δευτεροβάθμιας Εκπαίδευσης.\nΑκολούθως οι σχολικοί σύμβουλοι θα ενημερώσουν – επιμορφώσουν τους διευθυντές και τους εκπαιδευτικούς των σχολικών μονάδων της παιδαγωγικής τους ευθύνης.\nΤην επιστημονική εποπτεία και την παρακολούθηση της εφαρμογής του θεσμού και των επιμέρους διαδικασιών της ΑΕΕ έχει το Ινστιτούτο Εκπαιδευτικής Πολιτικής (ΙΕΠ). Η Ετήσια Έκθεση Αξιολόγησης θα υποβληθεί από τον διευθυντή του σχολείου ηλεκτρονικά στο Δίκτυο Πληροφόρησης της ΑΕΕ τον Ιούνιο του 2014.\nΗ εφαρμογή της ΑΕΕ στα σχολεία είναι υποχρεωτική και την ευθύνη της υλοποίησης έχουν οι διευθυντές των σχολικών μονάδων, με την επιστημονική – παιδαγωγική στήριξη των σχολικών συμβούλων και τη διοικητική των διευθυντών Διευθύνσεων. Η εφαρμογή για τη φετινή χρονιά περιλαμβάνει τα ακόλουθα:\n1 Γενική εκτίμηση της εικόνας του σχολείου.\n2 Επιλογή και διαμόρφωση Σχεδίου Δράσης για τη βελτίωση του εκπαιδευτικού έργου, το οποίο θα υλοποιηθεί το σχολικό έτος 2014-15.\n3 Ετήσια έκθεση Αξιολόγησης του σχολείου.\nΤι σημαίνει στην πράξη το κάθε ένα από αυτά;\nΓενική εκτίμηση της εικόνας του σχολείου:\nΑποτελεί βασική διαδικασία της ΑΕΕ και αποσκοπεί στην εισαγωγή του πνεύματος της «αυτοαξιολόγησης» στο σχολείο και στην ανάπτυξη συνεργατικών πρακτικών μεταξύ των εκπαιδευτικών.\nΗ διαδικασία πραγματοποιείται από ομάδες εργασίας των εκπαιδευτικών με απόφαση του Συλλόγου Διδασκόντων. Οι εκπαιδευτικοί αναπτύσσουν συνεργατικές πρακτικές, διερευνούν τα δεδομένα του σχολείου, αξιοποιούν το εκπαιδευτικό υλικό της ΑΕΕ.\nΟι διευθυντές των σχολείων εποπτεύουν και συντονίζουν τις διαδικασίες εφαρμογής και διευκολύνουν τις συνεργασίες και την επικοινωνία μεταξύ των εκπαιδευτικών.\nΟι διευθυντές Πρωτοβάθμιας και Δευτεροβάθμιας Εκπαίδευσης στηρίζουν με κάθε τρόπο την εφαρμογή της ΑΕΕ σ’ όλες τις σχολικές μονάδες της χώρας.\nΕπιλογή και διαμόρφωση Σχεδίου Δράσης:\nΤα Σχέδια Δράσης αποτελούν σημαντική διάσταση της ΑΕΕ καθώς συνδέονται με πρωτοβουλίες βελτίωσης της ποιότητας του εκπαιδευτικού έργου στο σχολείο και τη διάχυση των καλών πρακτικών μεταξύ των σχολείων όλης της χώρας.\nΗ επιλογή του Σχεδίου Δράσης μπορεί να είναι αποτέλεσμα της γενικής εκτίμησης (διαπίστωση αδυναμιών του σχολείου) ή να αφορά σε προτεραιότητες που ορίζει ο σύλλογος διδασκόντων. Κάθε σχολείο επιλέγει δράσεις βελτίωσης της ποιότητας σε συγκεκριμένες πτυχές του εκπαιδευτικού έργου ανάλογα με τις δυνατότητες και τις ιδιαιτερότητές του.\nΤο Σχέδιο Δράσης θα υλοποιηθεί το επόμενο σχολικό έτος 2014-2015. Οι σχολικές μονάδες που εφάρμοσαν, κατά τη διετία 2010-2012 τη διαδικασία της ΑΕΕ, δύνανται και κατά το τρέχον έτος να υλοποιήσουν Σχέδιο Δράσης.\nη οργάνωση της λειτουργίας του συλλόγου διδασκόντων και η βελτίωση των σχέσεων με τον σύλλογο γονέων και τη μαθητική κοινότητα.\nΕτήσια Εκθεση Αξιολόγησης του σχολείου: Στο τέλος κάθε σχολικής χρονιάς κάθε σχολική μονάδα υποβάλλει Ετήσια Εκθεση Αξιολόγησης. Τα αποτελέσματα και τα συμπεράσματα της Ετήσιας Εκθεσης αξιοποιούνται στον ετήσιο προγραμματισμό του επόμενου σχολικού έτους και στον γενικότερο εκπαιδευτικό σχεδιασμό του σχολείου.\nΚατά το φετινό σχολικό έτος η Εκθεση της Γενικής Εκτίμησης και η Ετήσια Εκθεση Αξιολόγησης ταυτίζονται. Η Ετήσια Εκθεση αποτελεί μια σύντομη και περιεκτική αποτύπωση της ΕΈκθεσης Γενικής Εκτίμησης.\nΤΟ ΣΧΟΛΙΚΟ ΠΡΟΓΡΑΜΜΑ\n1 Οι διαδικασίες της ΑΕΕ εμπλουτίζουν χωρίς να ανατρέπουν το σχολικό πρόγραμμα και τη λειτουργία του σχολείου. Συστηματοποιούν την εργασία του συλλόγου διδασκόντων, τις δράσεις και τον προγραμματισμό της σχολικής μονάδας με στόχο τη συνεχή βελτίωση της παιδαγωγικής της λειτουργίας.\n2 Η έναρξη των διαδικασιών της ΑΕΕ στο σχολείο γίνεται με τον καθορισμό των ομάδων εργασίας και ολοκληρώνεται στο τέλος του σχολικού έτους με την έγκριση των αποτελεσμάτων σε τακτικές ή έκτακτες ολομέλειες του συλλόγου διδασκόντων.\nΔΑΣΚΑΛΟΙ – ΚΑΘΗΓΗΤΕΣ Οι αιτήσεις για το πρόγραμμα\nΜέχρι τις 6 Φεβρουαρίου πρέπει να υποβάλλουν οι εκπαιδευτικοί τις αιτήσεις τους για τη συμμετοχή στο πρόγραμμα επιμόρφωσης για την αξιοποίηση των νέων τεχνολογιών στη διδακτική πράξη. Τα μαθήματα αναμένεται να ξεκινήσουν στις 24 Φεβρουαρίου 2014 και δεν θα λάβουν μέρος αναπληρωτές εκπαιδευτικοί.\nΣτα προγράμματα επιμόρφωσης β’ επιπέδου ΤΠΕ της περιόδου αυτής, που υλοποιούνται σε πανελλαδική κλίμακα με το παραδοσιακό μοντέλο επιμόρφωσης, μπορούν να συμμετάσχουν εκπαιδευτικοί των κλάδων ΠΕ02 (Φιλόλογοι), ΠΕ03 (Μαθηματικοί), ΠΕ04 (Φυσικές Επιστήμες), ΠΕ19-20 (Πληροφορικής), ΠΕ70 (Δάσκαλοι) και ΠΕ60 (Νηπιαγωγοί), καθώς και «συναφείς κλάδοι», με την προϋπόθεση ότι έχουν πιστοποιηθεί στις βασικές δεξιότητες ΤΠΕ (α’ επίπεδο).\nΤα προγράμματα διεξάγονται σε επιμορφωτικές περιόδους (κάθε επιμορφωτική περίοδος καλύπτει κατά προσέγγιση τη διάρκεια ενός σχολικού έτους) στο διάστημα 2010-2015. Υλοποιούνται σε ομάδες 10 έως 15 ατόμων και η διδασκαλία διαρκεί 96 ώρες, κατανεμημένες εν γένει σε 6 ώρες ανά εβδομάδα. Τα μαθήματα γίνονται εκτός σχολικού ωραρίου, ώστε να μην παρεμποδίζεται η κανονική λειτουργία των σχολείων.\nΤα προγράμματα αυτής της επιμορφωτικής περιόδου θα διακοπούν στο τέλος της φετινής σχολικής χρονιάς, τέλος Ιουνίου 2014, για τις καλοκαιρινές διακοπές και θα συνεχιστούν με τη νέα σχολική χρονιά, από 15 Σεπτεμβρίου 2014, οπότε και θα συνεχιστεί η υλοποίηση των παρεμβάσεων «εφαρμογής στην τάξη» των επιμορφούμενων. Συνεπώς οι εκπαιδευτικοί που για οποιονδήποτε λόγο τη σχολική χρονιά 2014-2015 ενδέχεται:\nνα μη βρίσκονται στον τόπο της σημερινής τους απασχόλησης (π.χ. ενδεχόμενη απόσπαση, μετάθεση σε άλλο τόπο κ.ά.),\nνα μην ασκούν διδακτικό έργο (π.χ. ενδεχόμενη απόσπαση σε υπηρεσίες, γραφεία κ.λπ., ενδεχόμενη μη απασχόληση σε περίπτωση εκπαιδευτικών ιδιωτικών σχολείων κ.ά.),\nνα μη διδάσκουν «συναφές» μάθημα, στην περίπτωση των «συναφών» ειδικοτήτων, να μην υποβάλουν αίτηση συμμετοχής στην παρούσα περίοδο, διότι δεν θα μπορέσουν να ολοκληρώσουν επιτυχώς την επιμόρφωσή τους. Αλλωστε, με την ολοκλήρωση της περιόδου αυτής προβλέπεται να ξεκινήσει νέα περίοδος επιμόρφωσης, στην οποία θα μπορούν να υποβάλουν αίτηση συμμετοχής, εφόσον τότε πληρούν τις προϋποθέσεις.\nΟι ενδιαφερόμενοι εκπαιδευτικοί μπορούν μέσω του Πληροφοριακού Συστήματος του έργου (https://b-epipedo2.cti.gr/mis) και με χρήση των κωδικών που τους είχαν αποδοθεί κατά την πιστοποίησή τους στο α’ επίπεδο να ενημερωθούν για τα επιμορφωτικά προγράμματα της ειδικότητάς τους που θα υλοποιηθούν στην περιοχή τους και να υποβάλουν αιτήσεις συμμετοχής.\nΟι αιτήσεις των εκπαιδευτικών για συμμετοχή στην παρούσα (5η) περίοδο επιμόρφωσης και η κατανομή τους στα διαθέσιμα προγράμματα επιμόρφωσης γίνονται σε 2 φάσεις:\nΑ’ Φάση: Στο διάστημα από 28 Ιανουαρίου έως 6 Φεβρουαρίου 2014 οι ενδιαφερόμενοι εκπαιδευτικοί υποβάλλουν αιτήσεις συμμετοχής και λαμβάνουν αυτόματα μέσω του Πληροφοριακού Συστήματος έναν τυχαίο αριθμό για τη συμμετοχή τους στην κλήρωση που θα ακολουθήσει σε περίπτωση μεγάλου αριθμού ενδιαφερομένων στα προγράμματα της επιλογής τους. Ακολουθεί η κλήρωση για την κατανομή των εκπαιδευτικών στα προγράμματα επιμόρφωσης.\nΒ’ Φάση: Στο διάστημα από 7 έως 12 Φεβρουαρίου 2014 δημοσιοποιούνται τα αποτελέσματα της α’ φάσης και δίνεται η δυνατότητα συμπλήρωσης κενών θέσεων.\nΤΑ ΣΗΜΕΙΑ «ΚΛΕΙΔΙΑ» ΤΗΝ ΠΟΙΟΤΗΤΑ ΤΟΥ ΕΚΠΑΙΔΕΥΤΙΚΟΥ ΕΡΓΟΥ\n2. Ηγεσία, διοίκηση και οργάνωση του σχολείου 2.1. Οργάνωση και συντονισμός της σχολικής ζωής\n2.2. Διαχείριση και αξιοποίηση μέσων και πόρων\n2.3. Αξιοποίηση, υποστήριξη και ανάπτυξη του ανθρώπινου δυναμικού\n3.2. Ανάπτυξη και εφαρμογή παιδαγωγικών πρακτικών και πρακτικών αξιολόγησης των μαθητών\n4. Κλίμα και σχέσεις στο σχολείο 4.1. Σχέσεις μεταξύ εκπαιδευτικών – μαθητών κα μεταξύ των μαθητών\n4.2. Σχέσεις του σχολείου με γονείς και συνεργασίες με εκπαιδευτικούς – κοινωνικούς φορείς\n5. Προγράμματα, παρεμβάσεις και δράσεις βελτίωσης 5.1. Εκπαιδευτικά προγράμματα και καινοτομίες, υποστηρικτικές και αντισταθμιστικές παρεμβάσεις\n6. Εκπαιδευτικά αποτελέσματα 6.1. Φοίτηση και διαρροή των μαθητών\n6.2. Επιτεύγματα και πρόοδος των μαθητών\n6.3. Ατομική και κοινωνική ανάπτυξη των μαθητών\nαξιολόγηση εκπαιδευτικών και επιμόρφωση σχολικών μονάδων\nΠροηγούμενο: 662 προσλήψεις εκπαιδευτικών\nΕπόμενο Στον ίδιο Μέσο Όρο με άλλες οκτώ Ευρωπαικές χώρες οι σχολικές διακοπές στην Ελλάδα


 Από τις ανάγκες εκπαίδευσης της οικονομίας στις ανάγκες εκπαίδευσης του ατόμου : Το επαγγελματικό προφίλ ως στοιχείο σύζευξης της προσφοράς με τη ζήτηση. - ppt κατέβασμα\nΔημοσίευσεCalandra Arvanitis Τροποποιήθηκε πριν 8 χρόνια\nΠαρουσίαση με θέμα: " Από τις ανάγκες εκπαίδευσης της οικονομίας στις ανάγκες εκπαίδευσης του ατόμου : Το επαγγελματικό προφίλ ως στοιχείο σύζευξης της προσφοράς με τη ζήτηση."— Μεταγράφημα παρουσίασης:\n1  Από τις ανάγκες εκπαίδευσης της οικονομίας στις ανάγκες εκπαίδευσης του ατόμου : Το επαγγελματικό προφίλ ως στοιχείο σύζευξης της προσφοράς με τη ζήτηση της εργασίας.\n2 Βασικές Μέθοδοι διερεύνησης των αναγκών εκπαίδευσης των εργαζομένων.  Κατασκευή οικονομετρικού Υποδείγματος  Μέθοδος των ελαστικοτήτων εργασίας  Κλαδική προσέγγιση  Οι κενές θέσεις εργασίας  Έρευνα τοπικής αγοράς εργασίας  Προσδιορισμός των αναγκών με θεσμούς διαβούλευσης\n3 Κατασκευή οικονομετρικού υποδείγματος  Προβλέπουν τη μελλοντική ζήτηση εργασίας κάτω από προϋποθέσεις όπως είναι η τεχνολογία, η ζήτηση προϊόντων και η κρατική πολιτική  Απαιτούν: *μεγάλο αριθμό μεταβλητών. *στατιστικά δεδομένα για μεγάλο χρονικό διάστημα  Εξαιρετικά πολύπλοκα στην περιφερειακή διάσταση\n4 Ελαστικότητα της εργασίας  Ελαστικότητα = σχέση μεταξύ του ρυθμού αύξησης της παραγωγής και του ρυθμού αύξησης της απασχόλησης σε έναν οικονομικό κλάδο.  Υποθέτει ρυθμούς τάσεων της παραγωγής βάσει ιστορικών τάσεων.  Στηρίζεται στην εκτίμηση σταθερής σχέσης προϊόντος –εργασίας  Διαβλέπει μεταβολές στη σχέση των επαγγελματικών κατηγοριών αλλά όχι στο περιεχόμενό τους.  Απαιτεί μεγάλο αριθμό στατιστικών δεδομένων.\n5 Κλαδικές προσεγγίσεις  Στηρίζονται σε μελέτες εκτίμησης τεχνολογικού εκσυγχρονισμού και οργανωτικών αναδιαρθρώσεων σε κλαδικό επίπεδο.  Αποτελεί τη βάση για εξειδίκευση των προγραμμάτων.  Επιτρέπει τον καθορισμό προγραμμάτων για την απόκτηση συγκεκριμένων δεξιοτήτων.  Συνήθως αγνοούν τις μακρο-οικονομικές συνθήκες που πρέπει να ισχύουν για να πραγματοποιηθούν οι κλαδικές προβολές.\n6 Οι κενές θέσεις εργασίας  Συλλογή και επεξεργασία στοιχείων που αφορούν τις κενές θέσεις που δηλώνουν οι εργοδότες.  Θα πρέπει να συνδυαστεί με το χρόνο πλήρωσης που απαιτεί η κενή θέση.  Η ύπαρξη κενών θέσεων δεν αποκλείει την ταυτόχρονη προσφορά κατάλληλης εργασίας.  Πολλές κενές θέσεις υποκρύπτουν κακές συνθήκες εργασίας και αμοιβών.  Πλεονέκτημα: Η ευκολία συλλογής στοιχείων και χαμηλό κόστος.\n7 Έρευνα τοπικής αγοράς  Η αποτελεσματικότερη μέθοδος.  Απαιτεί υψηλό χρηματικό κόστος.  Τα αποτελέσματα έχουν μικρό χρονικό ορίζοντα εφαρμογής.  Προϋποθέτει κατάλληλη επιλογή δείγματος, κατάλληλη δομή και περιεχόμενο ερωτηματολογίου, έμπειρους συνεντευκτές.\n8 Προσδιορισμός αναγκών με θεσμούς διαβούλευσης  Ιδιαίτερα αποτελεσματικοί για τον προσδιορισμό των αναγκών στο τοπικό επίπεδο.  Εξαρτάται από την τεχνογνωσία που διαθέτουν οι τοπικοί φορείς ως προς την οικονομική και κοινωνική εξέλιξη της περιοχής τους.\n9 Από τις ανάγκες εκπαίδευσης στο επαγγελματικό προφίλ  Διάγνωση εκπαιδευτικών αναγκών σε κλαδικό-τοπικό επίπεδο σε επίπεδο επαγγέλματος ή/και ειδικότητας.  Κατασκευή επαγγελματικού προφίλ (χαρακτηριστικά που θα πρέπει να έχει κάποιος για να ασκήσει το συγκεκριμένο επάγγελμα σύμφωνα με προκαθορισμένα κριτήρια)  Κατανομή των γνώσεων και δεξιοτήτων του επαγγελματικού προφίλ σε:  Αρχική και συνεχιζόμενη κατάρτιση  Ενότητες μάθησης  Ιεραρχικά επίπεδα και σπονδυλωτή διάταξη  Αξιολόγηση-πιστοποίηση- αναγνώριση\n10 Αναγκαιότητα σπονδυλωτής διάταξης και εναλλακτικών διαδρομών μάθησης  Γεωγραφική κινητικότητα  Δια-επαγγελματική κινητικότητα  Ενδοεπαγγελματική εξέλιξη Εξαιτίας  Οργανωτικών αναδιαρθώσεων  Τεχνολογικών εξελίξεων  Οικονομικών αλλαγών\n11 Βασικά στοιχεία του επαγγελματικού προφίλ  Τα αναλυτικά καθήκοντα των θέσεων εργασίας που αντιστοιχούν στην ειδικότητα.  Τις επιμέρους δραστηριότητες τις οποίες ασκεί κατά την εργασία του ο κάτοχος της ειδικότητας.  Την κατάταξη αυτών των δραστηριοτήτων με βάση την ιεράρχηση της σημασίας και της σπουδαιότητάς τους.  Την κατάρτιση των αναλυτικών γνώσεων, ικανοτήτων και δεξιοτήτων που απαιτούνται για την ανταπόκριση του εργαζομένου στις απαιτήσεις του επαγγελματικού προφιλ.  Τα αντικείμενα μάθησης προκειμένου να προσδιορίζονται οι εκπαιδευτικές ανάγκες των εργαζομένων στις απαιτήσεις της ειδικότητας όπως και την αντιστοίχισή τους με την αρχική και τη συνεχιζόμενη κατάρτιση.\n12 Βασικά στοιχεία του επαγγελματικού προφίλ  Την ομαδοποίηση των γνώσεων, ικανοτήτων και δεξιοτήτων που απαιτούνται από το προφιλ της ειδικότητας σε ενότητες μάθησης  Τη διαμόρφωση των εκπαιδευτικών προδιαγραφών πακέτων εκπαίδευσης στις προαναφερόμενες ενότητες μάθησης.\nΚατέβασμα ppt " Από τις ανάγκες εκπαίδευσης της οικονομίας στις ανάγκες εκπαίδευσης του ατόμου : Το επαγγελματικό προφίλ ως στοιχείο σύζευξης της προσφοράς με τη ζήτηση."


Τηλεβόας της Άρτας: Για να είναι η Χρονιά Καλή για Όλους\nΚαι για τον 90χρονο κυρ Βαγγέλη της φωτογραφίας\nΈνας χρόνος που μοιάζει αιώνας. Η αγωνία για την εξέλιξη των οικονομικών πραγμάτων, η ένταση της ανασφάλειας, η ανεργία, η μη προοπτική, η ανυπαρξία αξιοπρέπειας, όλα αυτά και άλλα πολλά πυκνώνουν το χρόνο, έτσι που οι οδύνες μακραίνουν και γίνονται ανυπόφορες. Γι’ αυτό ο χρόνος σταματάει για τους άστεγους, τους άνεργους και τους ανθρώπους που εξασφαλίζουν το φαγητό τους από τους κάδους σκουπιδιών και τις φιλανθρωπίες. Για άλλους, όμως, ο χρόνος κυλά τρελά. Γι’ αυτό λέγεται ότι η ώρα Γκρήνουιτς θα σταματήσει να είναι η κοινή ώρα, καθώς δεν μπορούν να συντονιστούν σ’ αυτή τα χρηματιστήρια και τα GPS.\nΜε άλλα λόγια, οι «πάνω» προτίθενται να επαναρρυθμίσουν τον υστερικό «πανικό» του χρόνου της κανιβαλικής δραστηριότητάς τους. Στους «κάτω», όμως, στις εσχατιές της κοινωνίας -πλατεία Θεάτρου και Ομονοίας- ενδημεί μία κολασμένη χρονικότητα, μια απόκεντρη χρονικότητα, ένας δυστυχισμένος «πανικός» του χρόνου. Εκεί η «στιγμή» φράζει τον ορίζοντα της καταθλιπτικής χρονικότητας και της...\nΑναρτήθηκε από Τηλεβόας στις 11:17 π.μ.


"Ψήνει" μεταγραφή ο Ολυμπιακός - Αθλητισμός - Νέα Κρήτη\nΤώρα διαβάζετε: "Ψήνει" μεταγραφή ο Ολυμπιακός\n"Ψήνει" μεταγραφή ο Ολυμπιακός\nΜέχρι την Τετάρτη έχει περιθώριο ο Ολυμπιακός να προβεί σε μια αλλαγή στη λίστα που δήλωσε στην UEFA εν όψει των playoffs του Europa League και όλα δείχνουν πως θα προλάβει να κάνει χρήση αυτής της δυνατότητας.\nΟι «ερυθρόλευκοι» φέρονται να βρίσκονται πολύ κοντά στην απόκτηση παίκτη, που θα αγωνίζεται στην επίθεση. Δεν είναι ξεκάθαρο αν πρόκειται για φορ ή ακραίο, αλλά λέγεται πως μέσα στο επόμενο 48ωρο θα υπάρξουν εξελίξεις, ίσως και ανακοινώσεις.\nΣύμφωνα με δημοσιευματα, τρεις περιπτώσεις Τούρκων εξετάζονται με ενδιαφέρον. Ο ένας είναι ο 27χρονος σέντερ φορ Ομέρ Χασάμ Σισμάνογλου, σκόρερ στο φιλικό που έδωσαν προ ημερών οι δύο ομάδες. Ο γεννημένος στη Γερμανία άσος είχε 7 γκολ σε 24 ματς την περασμένη σεζόν παίζοντας δανεικός σε Αντάλιασπορ και Κόνιασπορ, ενώ το συμβόλαιό του λήγει σε ένα χρόνο. Οι άλλες δύο επιλογές είναι αριστεροί εξτρέμ. Πρόκειται για τον 31χρονο Ολκάν Αντίν που έχει συμβόλαιο για άλλα δύο χρόνια με τη Γαλατάσαραϊ (43 εμφανίσεις, 4 γκολ πέρσι) και τον ελβετικής καταγωγής 22χρονο Εντογκάν Αντίλι, που δεσμεύεται ως το 2019 επίσης από τη Γαλατά κι έπαιξε πέρσι δανεικός στη Βιλ. Ασφαλώς δεδομένο είναι το ενδιαφέρον του Ολυμπιακού για τον ακραίο της Πόρτο, Ζοσουέ.\nΣτο μεταξύ, ένα σενάριο που προέκυψε θέλει ρεαλιστικές τις πιθανότητες να αποκτήσει ο Ολυμπιακός τον Ρικάρντο Κουαρέσμα. Ο 33χρονος εξτρέμ, που προ λίγων εβδομάδων στέφθηκε πρωταθλητής Ευρώπης με την Πορτογαλία, φέρεται να επιθυμεί να φύγει από την Τουρκία λόγω της έκρυθμης πολιτικής κατάστασης. Σε κάθε περίπτωση, δεν είναι εύκολο να έρθει μιας και έχει συμβόλαιο ενώ προέρχεται από πολύ καλή σεζόν με 8 γκολ και 5 ασίστ σε 37 ματς.\nΣε ό,τι αφορά στην απόκτηση αμυντικού, πέραν του Τζιανκάρλο Γκονζάλες της Παλέρμο και του Μαουρίσιο της Λάτσιο, νέο όνομα στη λίστα λέγεται πως είναι αυτό του Ούρος Σπάγιτς. Ο 23χρονος Σέρβος ανήκει στην Τουλούζ, που είναι μεταξύ των μνηστήρων για τον Τζίμι Ντουρμάζ.


Ιερά Μητρόπολις Πισιδίας - ΟΜΙΛΙΑ ΣΤΙΣ ΜΥΡΟΦΟΡΕΣ (03/05/2020)\nΜάρτυρες Uncategorised ΟΜΙΛΙΑ ΣΤΙΣ ΜΥΡΟΦΟΡΕΣ (03/05/2020)\nΟΜΙΛΙΑ ΣΤΙΣ ΜΥΡΟΦΟΡΕΣ (03/05/2020)\n02 Μαΐου 2020\nΕίναι εντυπωσιακό το γεγονός ότι, ο Κύριος μετά την Ανάστασή Του, όπως μας περιγράφουν τα Ιερά Ευαγγέλια, προτού ακόμα εμφανιστεί στους Μαθητές Του, εμφανίστηκε πρώτα στις ευλαβείς εκείνες γυναίκες, που είχαν ετοιμάσει τα μύρα τους, για να αλείψουν το νεκρό σώμα του Ιησού. Η αγάπη, η αφοσίωση και η λατρεία τους προς τον Διδάσκαλο, από τότε που Τον γνώρισαν, φλόγιζαν συνεχώς τις καρδιές τους. Μαζί με τους Δώδεκα Μαθητές, συνόδευαν και αυτές τον Ιησού, όταν ξεκίνησε από την Γαλιλαία τις περιοδείες Του. Έργο των ευσεβών αυτών γυναικών ήταν να εξυπηρετούν τον Ιησού και τους Μαθητές Του στη διαβίωση τους. Ο Ευαγγελιστής Λουκάς μας πληροφορεί ότι οι γυναίκες αυτές που συνόδευαν τον Ιησού "τον υπηρετούσαν με τα υπάρχοντά τους" (Λουκ. 8,3). Κάποιες από αυτές ήσαν εύπορες, όπως η Ιωάννα η γυναίκα του Χουζά, αξιωματούχου του βασιλιά Ηρώδη.\nΕκείνο που πιο πολύ μας εντυπωσιάζει είναι η σταθερότητα της έμπρακτης αγάπης των Μυροφόρων και η αφοσίωσή τους στον Χριστό από την αρχή που Τον γνώρισαν μέχρι τον θάνατο Του, αλλά και μετά. Δεν συνόδευαν τον Ιησού μόνον όταν Εκείνος μιλούσε και ο κόσμος κρέμονταν από το στόμα Του. Ούτε μόνον όταν θαυματουργούσε και όλοι εκδήλωναν τον θαυμασμό τους. Αλλά και όταν συνελήφθη, και φραγγελώθηκε και καρφώθηκε στο Σταυρό, ως κακούργος. Οι Μυροφόρες ούτε στιγμή δεν εγκατέλειψαν τον Κύριο, όπως συνέβη με άλλους. Στάθηκαν κοντά στην αποκαθήλωση του Ιησού από τον Σταυρό, και στον ενταφιασμό του από τον Ιωσήφ και τον Νικόδημο. Και τα ξημερώματα της Κυριακής πήγαν πάλι στον τάφο, για να προσφέρουν τα μύρα της λατρείας τους προς τον Χριστό. Κανένας φόβος ή άλλη σκοπιμότητα, τίποτε δεν στάθηκε ικανό να τις κρατήσει μακρυά από τον Κύριο!\nΝα αδελφοί και αδελφές μου, υπέροχο παράδειγμα για όλους μας! Για να διτηρούμε μέχρι τέλους την αφοσίωσή μας προς τον Χριστό και το Άγιο σώμα Του, που είναι η Εκκλησία Του.\nΥπάρχουν, δυστυχώς, πολλοί που για ένα διάστημα συνδέονται με τον Χριστό, Τον πιστεύουν, Τον ακολουθούν, εκκλησιάζονται, κοινωνούν αλλά, από κάποια στιγμή και μετά, απομακρύνονται από την Εκκλησία! Και τούτο συμβαίνει από διάφορες αιτίες. Όλες όμως φανερώνουν ότι οι άνθρωποι αυτοί δεν είχαν καταλάβει πραγματικά, ποιός είναι ο Χριστός! Δεν είχαν καταλάβει τι είναι η Εκκλησία. Κάποιοι θεωρούν την Εκκλησία του Χριστού, ως ένα ανθρώπινο οργανισμό, όπως τα clubs, και πηγαίνουν στην Εκκλησία για να συναντήσουν φιλικά τους πρόσωπα και να περάσουν ωραία το πρωινό της Κυριακής. Και αν τα φιλικά πρόσωπα -για κάποιο λόγο- διακόψουν τον εκκλησιασμό τους, δεν πηγαίνουν κι αυτοί στην Εκκλησία!\nΞεχνούν ότι στην Εκκλησία πηγαίνουμε να συναντήσουμε τον Χριστό, που είναι ο ποιό γνήσιος και πιστός Φίλος! Αλήθεια, ποιός φίλος μας θυσιάστηκε για μας, όπως ο Χριστός, που έφτασε μέχρι το Σταυρό για τη σωτηρία μας; Στο Ναό, όχι μόνο συναντούμε τον καλύτερο Φίλο μας, τον Ιησού Χριστό, που ο Ίδιος μας αποκάλεσε φίλους Του και χαιρόμαστε την συνομιλία μας και την συντροφιά μαζί Του, αλλά και συνδεόμαστε και ενωνόμαστε άρρηκτα μαζί Του, με τη συμμετοχή μας στα Άγια Μυστήρια! Ο Χριστός μας , όλος αγάπη, μας περιμένει στον άγιον Οίκον Του, στο Ναό Του για να μας ανακουφίσει από τους κόπους και πόνους, τις θλίψεις και αγωνίες της καθημερινής βιοπάλης. Μας περιμένει ακόμη για να μας θεραπεύσει από τα ψυχικά τραύματα, που μας προξενεί η αμαρτία, να μας τροφοδοτήσει με το Άγιο Σώμα και Αίμα Του και έτσι με ανανεωμένες δυνάμεις, με ειρήνη ψυχής και χαρά να συνεχίσουμε τον αγώνα της ζωής και να φθάσουμε με επιτυχία στον προορισμό μας.\nΑν αυτά δεν τα καταλαβαίνει κανείς, εύκολα παύει να εκκλησιάζεται ακόμη και από μια επιπόλαια αφρμη· από μια παρεξήγηση που προέκυψε με πρόσωπο που υπηρετεί στην Εκκλησία ή απλώς εκκλησιάζεται. Επίσης αν νομίσει κάποιος ότι άλλο πρόσωπο προτιμάται περισσότερο απ' αυτόν, στις διάφορες εργασίες που γίνονται στο ναό, από ζήλεια ή και εχθρότητα δεν ξαναπηγαίνει στην Εκκλησία. Θλιβερά φαινόμενα όλα αυτά.\nΌταν όμως βλέπουμε τη σταθερή και ακλόνητη αφοσίωση και αγάπη των Μυροφόρων προς τον Χριστό εμπνεόμαστε. Και ναι μεν εμείς σήμερα δεν έχουμε σωματικά τον Ιησού Χριστό κοντά μας να Του προσφέρουμε τις υπηρεσίες μας, όμως γνωρίζουμε ότι "ο Ιησούς Χριστός είναι ο ίδιος χτες, σήμερα και για πάντα" ( Εβρ. 13,8). Μας το είπε ο Ίδιος: "Εγώ θα είμαι μαζί σας πάντα ως τη συντέλεια του κόσμου" (Ματθ. 28,20). Και αυτή η συνεχής ζωντανή παρουσία του Κυρίου ανάμεσά μας πραγματώνεται διά της Εκκλησίας, την οποίαν ο Ίδιος ο Κύριος ίδρυσε (Ματθ. 16,18), ο Ίδιος είναι η Κεφαλή της (Έφεσίους 5,23), ως επίσης "η Εκκλησία είναι και το Σώμα του Χριστού" (Εφεσ. 1,23).\nΜε αυτή την αίσθηση αμέτρητες ευσεβείς γυναίκες που συνδέονται με τον Αναστάντα Κὐριον και την Εκκλησία Του, ως άλλες Μυροφόρες προσφέρουν εθελοντικά τις υπηρεσίες τους σε πολλούς τομείς δράσεως της Εκκλησίας όπως:\nΌπως στο φιλανθρωπικό, κατηχητικό, ιεραποστολικό έργο της Εκκλησίας και σε πλείστες άλλες ανάγκες της Εκκλησίας και των συνανθρώπων τους. Γνωρίζουν ότι αυτό που προσφέρουν σε ένα πτωχό, πεινασμένο, ξένον, άρρωστο συνάνθρωπο, ο Κύριος το δέχεται σαν να προσφέρεται σε Αυτόν τον ίδιο.\nΓι ̓ αυτό όπως ο Αναστημένος Κύριος εμφανίστηκε στις Μυροφόρες, έτσι θα αποκαλυφθεί με όλη τη δόξα Του, για να καλέσει όλους όσους Τον αγάπησαν και έμειναν μέχρι τέλους ενωμένοι μαζί Του διά της Εκκλησίας Του, για να απολαύσουν τα αιώνια αγαθά Του.\nΕἰθε να μας φωτἰσει ο Θεός όλους μας να κατανοήσουμε αυτές τις αλήθειες. Αμήν.\nΔεν μας είναι γνωστά τα ονόματα όλων των ευσεβών γυνακών, που συνόδευαν τον Ιησού από την Γαλιλαία μέχρι και τον Γολγοθά και που έφεραν τα μύρα τους στον Τάφο, το πρωί εκείνο της Αναστάσεως. Ο Ευαγγελιστής Λουκάς γράφει ότι μαζί με την Παναγία Μητέρα του Κυρίου υπήρχαν και άλλες πολλές που διακονούσαν τον Κύριο ( βλ. Λουκ. 8,3). Εξ όλων αυτών στα ιερά Ευαγγέλια μόνον επτά αναγράφονται τα ονόματα:\nΜαρία η Μαγδαληνή, η οποία έπασχε από δαιμονοληψία και ο Κύριος την είχε θεραπεύσει. Από τότε ακολουθούσε τον Ιησού με ευγνωμοσύνη και αφοσίωση μέχρι τέλους. Ο Ευαγγελιστής Μάρκος γράφει ότι ο Ιησούς μετά την Ανάστασή Του εμφανίστηκε πρώτα στη Μαρία τη Μαγδαληνή (βλ.16,9).\nΜαρία, μητέρα του Αποστόλου Ιακώβου, του Μικρού όπως ελέγετο, για να διακρίνεται από τον Ιάκωβο, αδελφό του Ιωάννη. (Σύζυγος του Αλφαίου).\nΣαλώμη, μητέρα των Αποστόλων Ιακώβου και Ιωάννη. (Σύζυγος του Ζεβεδαίου).\nΜαρία, σύζυγος του Κλωπά. Ο ευαγγελιστής Ιωάννης την ονομάζει "ἀδελφή τῆς μητρός Αὐτοῦ" του Ιησού (Ιω.19,25)· (επειδή η μητέρα της Μαρίας ήταν σύζυγος του αδελφού του Ιωακείμ, πατέρα της Θεοτόκου).\nΙωάννα, σύζυγος του Χουζά, Επιτρόπου του Ηρώδη.\nΜαρία και Μάρθα, αδελφές του Λαζάρου, που ανέστησε ο Κύριος.\nΗ "ΠΝΕΥΜΑΤΙΚΗ ΠΟΛΙΤΕΙΑ" ΤΟΥ ΧΡΙΣΤΙΑΝΟΥ (20/06/2021)\nΟ ΚΥΡΙΟΣ ΕΙΝΑΙ ΠΑΝΤΟΤΕ ΜΑΖΙ ΜΑΣ (13/06/2021)\nΜΑΡΤΥΡΕΣ ΤΗΣ ΑΝΑΣΤΑΣΕΩΣ (06/06/2021)\nΟ ΚΑΡΔΙΟΓΝΩΣΤΗΣ (30/05/2021)\nΟ Μοναδικός Φιλάνθρωπος (23/05/2021)\nΟ Φόβος και η υπέρβασή του (16/05/2021)\nΗ Ολιγοπιστία (09/05/2021)\nΠΑΤΡΙΑΡΧΙΚΗ ΑΠΟΔΕΙΞΙΣ ΕΠΙ Τῼ ΑΓΙΩι ΠΑΣΧΑ 2021\nΜΗΝΥΜΑ ΠΑΣΧΑ 2021


NewsIT / Ελλαδα / Τζοκερ Πεμπτη 16/05: Η κληρωση 2018 του ΟΠΑΠ για 6.700.000 ευρω!\nΟι παίκτες μπορούν πλέον να δοκιμάσουν την τύχη τους και οnline. Μέσα σε λίγα λεπτά μπορούν να πραγματοποιήσουν την εγγραφή τους στο πλησιέστερο πρακτορείο ΟΠΑΠ ή στο www.tzoker.gr και να δοκιμάζουν την τύχη τους από όπου κι αν βρίσκονται. Για εγγραφή στα πρακτορεία ΟΠΑΠ χρειάζεται μόνο μία αστυνομική ταυτότητα. Στο «κυνήγι» των 6.700.000 ευρώ μπορεί κανείς να επισκεφτεί το www.tzoker.gr ή να κατεβάσει τη νέα εφαρμογή ΤΖΟΚΕΡ για Android και iOS συσκευές. Εκεί μπορεί να κάνει «κλικ» στους τυχερούς του αριθμούς ή να επιλέξει ανάμεσα σε τυχαία επιλογή αριθμών και ένα από τα διαθέσιμα τυποποιημένα συστήματα.\nΤΖΟΚΕΡ σήμερα με 6.700.000 ευρώ!


Η Άση Μπήλιου αποκαλύπτει τις μεγάλες αλλαγές που θα συμβούν έως το 2022 - Freegossip\nΠότε είχαμε τελευταία φορά αυτές τις πλανητικές συνθήκες; Η Άση Μπήλιου παρουσιάζει αναλυτικά όλα όσα θα συμβούν στο κάθε ζώδιο.\nΗ Άση Μπήλιου, μέσα από τη φωλιά των Κου Κου, παρουσίασε μια πολύ σημαντική πλανητική αλλαγή, η οποία θα επηρεάσει όλα τα ζώδια. Σύμφωνα με όσα είπε η γνωστή αστρολόγος, σήμερα οι δεσμοί της Σελήνης αλλάζουν θέση και πηγαίνουν στον άξονα Διδύμων – Τοξότη. Σε αυτό τον άξονα ξεκινούν οι εκλείψεις από τον Ιούνιο και μέχρι τον Ιανουάριο του 2022. Τελευταία φορά που είχε συμβεί αυτό ήταν το 2001, όταν έγινε το τρομοκρατικό χτύπημα στη Νέα Υόρκη που άλλαξε για πάντα τον τρόπο με τον οποίο ταξιδεύουμε.\n«Την τελευταία φορά που οι δεσμοί της Σελήνης ήταν στην ίδια θέση ήταν το φθινόπωρο του 2001 μέχρι και το 2003. Θυμηθείτε τι συνέβη το φθινόπωρο του 2001. Τότε άλλαξαν όλα στην αεροπλοϊα και ακόμα υπάρχουν απαγορεύσεις που ξεκίνησαν εκείνη την εποχή. Τότε ήταν τρομοκρατικό χτύπημα, τώρα είναι ένα άλλο χτύπημα το οποίο καθηλώνει το κομμάτι της αεροπλοΐας και μας βάζει σε άλλες διαδικασίες.\nΤο ζώδιο των Διδύμων αφορά στο κοντά ενώ του Τοξότη το μακριά. Το κοντά φαίνεται να είναι καλύτερη ιδέα σε σχέση με το μακριά. Ίσως το 2022 η ιδέα των μακρινών ταξιδιών να μην είναι πολύ καλή. Ο άξονας αυτών των ζωδίων κυβερνά τα ΜΜΕ, τις εκδόσεις τις μετακινήσεις και θα έχει ενδιαφέρον να δούμε πώς θα διαμορφωθεί η κατάσταση, τι περιορισμούς και τι κανονισμούς θα έχουμε».\nαλλαγές, αποκαλύπτει, Άση, έως, θα, μεγάλες, Μπήλιου, που, συμβούν, της!, το\n5 Μάιος 2020 στις 16:15\nΠώς να ξεφύγεις…\n5 Μάιος 2020 στις 15:10\nΣυμφωνα με τους Αστρολογους το 2022 θα γινουν πολυ σοβαρα γεγονοτα. Σταθερα ζωδια οπως ο Ταυρος και Σκορπιος θα ειναι τα πιο τυχερα εκεινη την χρονια


Τζίμης Πανούσης: Ποιους βάζω στο απυρόβλητο; Κανέναν, ούτε τη μάνα μου | LiFO\n13.1.2018 | 18:30\nΕικονογράφηση: Διαμαντής Σωτηρόπουλος\n— Για πόσο καιρό ακόμα Τζιμάκος;\n— Γίνεται ενοχλητικό κάποια στιγμή αυτό;\n— Όλοι μαζί όμως είναι συχνά αγέλη..\n— Ποιο είναι το κοινό που σας ακούει στον City;\nKoίτα. Το ραδιόφωνο το αγαπώ πολύ, γι' αυτό και ξαναγύρισα μετά από τρία χρόνια που κάθισα στον πάγκο και με ενοχλούσε. Κατ' αρχάς, πρέπει να σου πω ότι σιχαίνομαι την τηλεόραση επειδή ο τρόπος που γίνεται εκεί η δουλειά είναι άσχημος. Δεν υπάρχει η ελευθερία που υπάρχει στο ραδιόφωνο, δεν μπορείς να αναφερθείς στον ιδιοκτήτη... Εδώ για να καταλάβεις παίζω από την προσωπική δισκοθήκη της Γιάννας, προχθές έπαιζα Πρόδρομο Τσαουσάκη, ένα σαρανταπεντάρι που μου έδωσε χέρι με χέρι. Ξεπουλάω Chanel, ξέρεις...\nΈνας βασικός όρος, απαράβατος, που έχουμε οι καλλιτέχνες της σάτιρας είναι ο όρκος του Απόλλωνα. Είναι ένας άγραφος νόμος που έχει μόνο ένα άρθρο: Δεν συνεργαζόμαστε με την εξουσία. Αν συνεργάζεσαι δεν κάνεις σάτιρα. Και αυτό που είναι τώρα της μόδας, κυρίως στην τηλεόραση, το να σατιρίζουμε ανώδυνα πρόσωπα και να πιάνουμε τον κάθε πεθαμένο και να τον ξεκατινιάζουμε, δεν είναι σωστό. Όχι ότι έχω πρόβλημα, αλλά πρώτα θα σατιρίσεις τον πρωθυπουργό, την εξουσία.\n— Δηλαδή στο ραδιόφωνο δεν υπάρχουν τέτοιου είδους παρεμβάσεις;\nΌχι, έχεις το λόγο μου, ποτέ. Επί 15 χρόνια που κάνω ραδιόφωνο, έχω δουλέψει τον Κόκκαλη, τον Λαμπράκη, τον Αλαφούζο, ποτέ κανένας δεν μου είπε το παραμικρό. Άλλωστε γι αυτό με παίρνουν κιόλας, για να πω αυτό που θέλω να πω. Ειλικρινά ποτέ δεν υπήρχε καμία παρέμβαση στις εκπομπές μου.\n— Eχετε αγωνία για τις ακροαματικότητες;\nΌχι, γιατί εισπράττω θετικά μηνύματα, όχι μόνο για την εκπομπή μου, αλλά για όλο το σταθμό. Όταν μπαίνω σε μια δουλειά μπαίνω σε μια ομάδα, δουλεύουμε όλοι μαζί και αυτό συμβαίνει εδώ. Για πρώτη φορά έχω καθημερινή παρουσία σε δουλειά, είμαι εδώ έξι ώρες κάθε μέρα. Έχω δουλέψει για δυόμισι χρόνια στην Εθνική Τράπεζα, πήγαινα για διευθυντικό στέλεχος. Αλλά πρήστηκα, έβγαλα μια μπάλα στο κεφάλι, αρρώστησα και διαγνώστηκε αλλεργία στη δουλειά. Από τότε, τώρα ξαναδουλεύω για πρώτη φορά κανονικά. Πάντα δούλευα Σαββατοκύριακα που υπολειτουργεί ο σταθμός. Τώρα που έρχομαι καθημερινά έχω επαφή με τα παιδιά του σταθμού, της εφημερίδας δίπλα, των περιοδικών και μου αρέσει πολύ αυτό. Λειτουργούμε πραγματικά ως ομάδα, κάνουμε όλοι μαζί εισηγήσεις, ακόμη και για τις διαφημίσεις του σταθμού. Και φυσικά μου αρέσει που μπορώ και εγώ σαν άνθρωπος να φεύγω τα Σαββατοκύριακα και να πηγαίνω να μποτιλιάρομαι στην Εθνική...\n— Διάβασα ότι παίρνετε 10.000 ευρώ το μήνα.\n— Ελπίζω. Και καθαρά βέβαια, με ασφάλιση...\nΤο έχω φροντίσει, γιατί στο Σκάι που ήμουν είχα κάτι προβλήματα - γι' αυτό έφυγα εξάλλου. Είχα αρρωστήσει βαριά για δυο μήνες, είχα πάθει εγκεφαλικό και ήμουν στον Ευαγγελισμό ετοιμοθάνατος. Γυρνώντας, διαπίστωσα ότι αυτό το δίμηνο με είχαν απολύσει και με είχαν ξαναπροσλάβει. Και αυτό κλόνισε τις σχέσεις μας με το μαγαζί.\n— Νιώσατε σοκαρισμένος ή πικραμένος;\n— Η σάτιρα είναι πάνω από όλα;\n— Ποιος είναι αυτός ο τρόπος;\nΕίναι επίπονος και δύσκολος. Είναι σαν τους λαϊκούς δρόμους στη μουσική που δύσκολα θα φύγεις από αυτούς, αλλά και δύσκολα θα τους μάθεις. Μου έχει τύχει να πάρω τον καλύτερο ντράμερ του εξωτερικού και να μην μπορεί να παίξει ένα απλό ζεϊμπέκικο. Θέλω να σου πω ότι ένας βασικός όρος, απαράβατος, που έχουμε οι καλλιτέχνες της σάτιρας είναι ο όρκος του Απόλλωνα. Είναι ένας άγραφος νόμος που έχει μόνο ένα άρθρο: Δεν συνεργαζόμαστε με την εξουσία. Αν συνεργάζεσαι δεν κάνεις σάτιρα. Και αυτό που είναι τώρα της μόδας, κυρίως στην τηλεόραση, το να σατιρίζουμε ανώδυνα πρόσωπα και να πιάνουμε τον κάθε πεθαμένο και να τον ξεκατινιάζουμε, δεν είναι σωστό. Όχι ότι έχω πρόβλημα, αλλά πρώτα θα σατιρίσεις τον πρωθυπουργό, την εξουσία. Ένα άλλο μεγάλο πρόβλημα που βλέπω σε συναδέλφους -σε εισαγωγικά- είναι ότι αν τους ακούσεις είναι σαν να κυβερνάει το ΠΑΣΟΚ. Ακόμη δεν έχουν καταλάβει ότι κυβερνάει η Νέα Δημοκρατία και αυτός είναι ένας από τους λόγους που επέστρεψα στη σάτιρα. Εντάξει, το ΠΑΣΟΚ τελείωσε, πέθανε, να το σατιρίσουμε, αλλά κυρίως να σατιρίσουμε τον μπουχέσα που μας κυβερνάει τώρα. Είναι απαράδεκτος και έχει το προφίλ του σοβαρού. Δεν μπορώ να μη σατιρίσω τον Αλογοσκούφη ή τον Ρουσόπουλο. Κατ' αρχάς, όπου ακούς «όπουλος», εσύ μακριά...\n— Είναι προσωπική συμβουλή αυτή;\n— Πάντως ο Καραμανλής βάλλεται έντονα μετά τη ΔΕΘ.\nΚαιρός ήταν. Είναι ντροπή, αυτή η κυβέρνηση που έχει κάνει τέτοια αίσχη με τα ομόλογα, με τη γυναίκα του που της έκανε μεταγραφή στην Ιατρική. Σεμνόνητα και Ταπεινότητα Α.Ε. Το ότι πέρασε μπροστά το ΠΑΣΟΚ είναι σαν να κλέβεις εκκλησία. Και γι' αυτό είναι υπεύθυνος ο Γιωργάκης. Τώρα βέβαια περιμένουμε τις επόμενες μέρες να κάνει και άλλη γκάφα, ξέρεις, μετά από αυτή με το ποδήλατο. Και έτσι θα ξαναβγεί ο Καραμανλής. Τον κρατάνε βέβαια, γιατί έχει συμβούλους πρώην Κνίτες και τον κρατάνε κλεισμένο.\n— Πώς αναλύετε τις δημοσκοπήσεις που δείχνουν προβάδισμα του ΠΑΣΟΚ;\nΈχω σπουδάσει και έχω δουλέψει με τα γκάλοπ. Αν τα δεις προσεκτικά, θα καταλάβεις ότι είναι λίγο πλασματικό το αποτέλεσμα. Δεν έχει περάσει μπροστά το ΠΑΣΟΚ, αλλά είναι κοντά . Το μεγάλο πρόβλημα είναι ο ΣΥΡΙΖΑ, επειδή δεν τραβάει ο ξύλινος λόγος του Αλέξη. Δεν κάνει γι' αυτή τη δουλειά. Πάντως, όλο το πανηγύρι για τις εκλογές είναι ένα εργαλείο των αμερικανοτσολιάδων του καπιταλισμού. Γιατί αν οι εκλογές μπορούσαν να αλλάξουν τα πράγματα, θα ήταν παράνομες. Τώρα με την Ολυμπιακή τα τρώνε όλα γιατί τους έχουμε κάνει εκλογική παροχή. Έχουν πάρει τα πράγματα και τα πουλάνε. Και πώς θα τελειώσει; Αν δεν κάψουν ένα αεροπλάνο...\nΔεν λέω να το κάψουν. Ας κάψουν πέντε, αλλά δεν πρόκειται να γίνει κάτι. Ταξίδεψα πρόσφατα με υδροπλάνο ιδιωτικής εταιρείας και είδα που ο πιλότος μας κουβάλαγε ο ίδιος τις βαλίτσες. Πώς να το κάνουμε, μερικά πράγματα πρέπει να ανήκουν στο Δημόσιο. Δεν μπορείς να αφήσεις στους καραγκιόζηδες την υγεία και την παιδεία. Είδαμε ότι στην Κίνα βάλανε μελαμίνες στα γάλατα για να βγάλουν λεφτά. Αυτός είναι ο καπιταλισμός. Μαζεύεται το μετοχικό συμβούλιο και αποφασίζει πώς θα βγάλει περισσότερα κέρδη για το αφεντικό. Έτσι έγινε και με το Σαμίνα, είπαν όχι στον τεχνικό έλεγχο στις μπουκαπόρτες: «Δεν μας συμφέρει, τι θα παρουσιάσουμε στους μετόχους, λάδωσε και τον υπάλληλο που θα κάνει τον έλεγχο». Λαδώνεις τον υπάλληλο, πνίγεται ο κόσμος, πηδάει ο Σφηνιάς. Ο σφηνωμένος καπιταλισμός είναι αυτός. Ο πηδηχτός.\n— Είστε υπέρ του ακτιβισμού, των Ρομπέν των Φτωχών;\nΌλη αυτή η μοντερνιά «μην πετάξεις το μπουκάλι, μη βάλεις τη λάμπα, κλείσε την τηλεόραση». Ο καπιταλισμός μας δημιουργεί τύψεις ότι εμείς φταίμε για τη μόλυνση του περιβάλλοντος, ενώ αυτός μας βομβαρδίζει με πλουτώνιο και φταίει ο καημένος που άφησε την τηλεόραση και την τοστιέρα να περιμένουν. Είναι αυτή η οικολογία Αλ Γκορ, Αλ Αφούζου, Αλ Καπόνε. Τη σιχαίνομαι. Πιστεύω ότι τα θέματα είναι πολιτικά. Τι Greenpeace και πράσινα άλογα, που παίρνουν και στο λαιμό τους πολύ νεολαία. Τι να κάνω, να σώσω την αρκούδα; Σταμάτησε πρώτα την εκμετάλλευση ανθρώπου από άνθρωπο και μετά σώσε την αρκούδα. Αλλά πώς θα τη σώσεις αν δεν έχεις να φας;\n— Προκλητικό ακούγεται αυτό, κυρίως στη χώρα μας που έχει υποφέρει από τις μεγάλες πυρκαγιές...\n— Την άφησε να καεί εννοείτε;\nΝαι, αφού έβαλε την αγροφυλακή με τα νεροπίστολα να σβήσει τις φωτιές. Δεν δουλεύει τίποτα. Δεν είναι υπό διάλυση τα πράγματα, είναι ήδη διαλυμένα. Και εμείς λέμε να φυτέψουμε δεντράκια... Δεν γίνονται έτσι τα πράγματα, χρειάζονται ριζικές αλλαγές. Ο καπιταλισμός είναι αντιοικολογικός από τη φύση του. Καλός και κακός καρκίνος δεν υπάρχει.\n— Εσείς έχετε να προτείνετε κάτι στο κοινό σας;\n— Πόσες φορές έχετε οδηγηθεί στο δικαστήριο;\n— Γεμάτος ο τοίχος χαρακιές;\n— Πόσο σας έχει κουράσει όλο αυτό;\nΕίναι γελοίο, γυρνάμε πάλι στα αυτονόητα: Τι είναι η σάτιρα, τι είναι ελευθερία της έκφρασης... Η σάτιρα δεν κάνει διακρίσεις, δεν είναι ρατσιστική. Δεν μπορώ να μη σατιρίσω την Κουτσίκου επειδή είναι ανάπηρη. Και τον ανάπηρο και τον ομοφυλόφιλο τους θεωρώ ισότιμους με τους άλλους. Και τον εαυτό μου και το διευθυντή μου και τη μάνα μου και τον πατέρα μου θα σατιρίσω. Ο αυτοσαρκασμός είναι βασικό στοιχείο της σάτιρας. Δεν έχει καμία δουλειά εδώ ο πολιτικός ορθολογισμός που λέει, για παράδειγμα, δεν σατιρίζουμε τους μαύρους. Γιατί όχι, δεν είναι άνθρωπος; Έχει δήλωση σχετική και ο Αλογοσκούφης οn camera. Σβήστηκε ένα μόνιτορ πίσω του και λέει «σβήστε αυτό το πράγμα γιατί είναι αράπης, δεν είναι άνθρωπος». Αυτό είναι βαθιά πεποίθησή του, από τη στιγμή που του βγαίνει αυθόρμητα. Είναι ρατσιστής, ακροδεξιός, που λέει ότι σώζει την Ελλάδα. Και έχουν βρει την καραμέλα της οικονομικής κρίσης. Έρχονται οι Κινέζοι δηλαδή και εμποδίζουν τον Αλογοσκούφη να μαζέψει το ΦΠΑ και το ΙΚΑ από τους εργοδότες. Ξέρεις τα γαλάζια παιδιά, τα golden boys που λέει και ο Πολύδωρας.\n— Ποιοι είναι οι πιο χρήσιμοι για τη σατιρά σας; Υπάρχει top-ten;\nΑ, αυτοί αλλάζουν συνέχεια. Παλαιότερα ήταν ο Γιακουμάτος, τώρα δεν τον ξέρει ούτε η μάνα του. Είναι τόσο μέτριοι. Σιχαίνομαι τον εαυτό μου που αναγκάζομαι να ασχοληθώ με ανθρώπους ημιμαθείς, κάτω του μετρίου, που σε άλλη περίπτωση ούτε που θα μιλούσαμε γι' αυτούς. Τι να ασχολείσαι με τον Τζουμάκα, τον Παπουτσή... Όλοι αυτοί δεν θα βρίσκουν δουλειά ούτε ως σεκιουριτάδες μετά, όταν τους ξεχάσουμε. Βέβαια έχουν ένα δικαιολογητικό που τα παίρνουν γιατί η δουλειά του πολιτικού είναι λάντζα. Δεν είναι χαζός ο κόσμος που διαλέγει τον ηλίθιο για να τον εκπροσωπήσει. Όπως διαλέγει απορρυπαντικό, έτσι διαλέγει πολιτικούς. Πολύ σωστά ψηφίζει ο κόσμος, πολύ σωστά κάνει και κατρακυλά ο ΣΥΡΙΖΑ . Πιστεύω ότι το παιχνίδι θα παιχτεί με ένα 25% αναποφάσιστων μέχρι την τελευταία στιγμή.\n— Θα έχουμε πρόωρες εκλογές;\n— Τι είπε λοιπόν το χάλκινο;\n— Ρυθμιστικός παράγοντας υπάρχει; Μπορεί να είναι το ΚΚΕ;\n— Τηρουμένων των αναλογιών,πάντα...\nΝαι, είναι πιο όμορφη η δικιά μας. Έχει γεράσει πολύ η Τσιτσιολίνα, η δικιά μας μου αρέσει, μου αρέσουν τα ταγεράκια της. Είναι όμως στον κόσμο της. Έχουν μια δικαιολογία όμως εκεί στον Περισσό, το λέω τώρα εκ του περισσού. Παθαίνουν ζημιά γιατί το 902 παίζει συνέχει τηλεμάρκετινγκ που είναι η πιο χυδαία έκφραση του καπιταλισμού. Οπότε το μυαλό τους έχει χαλάσει, βλέπουν συνέχεια εικόνες του Στάλιν και έχω πληροφορίες ότι υπάρχει ταριχευμένο μουστάκι του Στάλιν στην τσάντα της Αλέκας. Έχεις προσέξει ότι κρατάει συνέχεια την ίδια τσάντα; Σερβιέτα αποκλείεται να έχει, άρα είναι το μουστάκι του Στάλιν.\n— Αντί για σταυρουδάκι από τίμιο ξύλο;\n— Εσείς πηγαίνετε να ψηφίσετε;\nΒεβαίως, ως ενεργός πολίτης πηγαίνω πάντα. Μάλιστα είχα βρει μια τρύπα στον εκλογικό νόμο που δεν καθόριζε το χρόνο που μπορείς να μείνεις μέσα στο παραβάν και καθόμουν με τις ώρες. Στους Αμπελοκήπους που ψήφισα είχα πάρει και το ταπεράκι μαζί μου, γιατί εγώ σκεφτόμουν και αυτό είναι ιερό δικαίωμα, δεν μπορεί κανείς να σε διακόψει. Έκλεισε το τμήμα, τους πήραν τους αντιπροσώπους. Υπάρχουν τρόποι. Να το σκίσεις και να το πετάξεις μέσα. Και το σαλάμι και το ψάρι. Θα γίνουν πολλά σε αυτές τις εκλογές. Ο κόσμος δεν θα τσιμπήσει σε αυτή την οικολογική πατάτα. Οικολογία και φιλανθρωπία είναι τα δεκανίκια του καπιταλισμού, ο οποίος είναι ετοιμοθάνατος, αλλά έχει αρκετά χρόνια ακόμη μπροστά του. Ελπίζω τα παιδιά μας να πάνε στην κηδεία του.\n— Έπρεπε να παραιτηθεί τελικά η Μάρα Ζαχαρέα;\nΔιαφωνώ με την απομάκρυνσή της, γιατί πιστεύω ακράδαντα ότι είναι καλύτερο να δουλεύει η Μάρα παρά να μας δουλεύει ο Ρουσόπουλος. Και να σου πω την αλήθεια, όλο αυτό είναι ρατσιστικό και αντιφεμινιστικό. Όλα αυτά γίνονται επειδή είναι γυναίκα. Είναι βαθιά φαλλοκρατικό αυτό που συνέβη. Αν η Μάρα ήταν υπουργός και δούλευε ο Ρουσόπουλος στο ραδιόφωνο, θα του έλεγαν τίποτα; Αν ήταν γκέι, ακόμη χειρότερα...\n— Ποιους βάζετε στο απυρόβλητο;\nΚανέναν, ούτε τη μάνα μου. Δεν υπάρχει κάτι που δεν σατιρίζεται, ακόμη και ο Χριστόδουλος. Ο Χριστόδουλος μάζευε πολυελαίους Baccarat και Gucci. Δεν μπορώ να μην τον σατιρίσω επειδή πέθανε. Ούτε ο πεθαμένος δεν δικαιώνεται. Έτσι είναι η σάτιρα, έτσι γίνεται, με όλες τις επιπτώσεις που μπορεί να έχει.\n— Ο Ιερώνυμος είναι το άλλο άκρο;\n— Εκτός από το ραδιόφωνο τι άλλο ετοιμάζετε;\nΈχω τελειώσει ένα διπλό DVD της παράστασης Της πατρίδας μου η σημαία, που θα κυκλοφορήσει τον Οκτώβριο με δώρο μια εφημερίδα που έχω φτιάξει. Ξεκινάω τώρα και ένα CD και ξεκινάω παραστάσεις στη Θεσσαλονίκη Παρασκευοσαββατοκύριακα για δυο μήνες.\n— Τι περιμένετε από τη δίκη που γίνεται σήμερα, την ημέρα που κυκλοφορεί η LifO;\n— Είναι και οικονομικά εξοντωτικό όλο αυτό;\n— Τι σας φοβίζει;\nΈχω πολλές φοβίες την ώρα που βγαίνω στην παράσταση, στο ραδιόφωνο, είναι κάτι διαφορετικό. Μετά ακούω και εγώ ως ακροατής τον εαυτό μου και δεν ντρέπομαι να σου πω ότι μου αρέσει. Είναι κάτι άλλο, δεν είμαι εγώ. Ξέρεις, αν μπερδέψεις τη σκηνή με τη ζωή, είναι πολύ άσχημο. Μου έχει τύχει και το ξέρω. Αυτό που έκανε ο Νταλάρας, που μπέρδεψε τη δημόσια εικόνα με την πραγματική ζωή.\n— Πώς ξεφύγατε εσείς από αυτό;\nΚοίτα, πήγα να μπερδέψω τα τρελά που γίνονται στη δουλειά. Έχω κάνει τέρατα σε χάπενινγκς, σε δρόμους. Αν το μπερδέψεις είναι πρόβλημα. Έτσι και αρρώστησα. Αντέδρασε ο οργανισμός μου, όπως και τότε στην τράπεζα που πρήστηκα. Μου αρέσει μια ρήση του συναδέλφου σοφιστή Γοργία, «το μυστικό της μακροζωίας είναι να μην υπολογίζεις τη γνώμη των άλλων». Εγώ είμαι το εντελώς αντίθετο, σκέφτομαι και το βλέμμα που θα μου ρίξει ο άλλος, αν θα βήξει το κοινό ή δεν θα με κοιτάξει. Αυτό είναι θάνατος. Όταν κάνω εκπομπή έχω τρομερό άγχος .\n— Δεν είστε ατρόμητος λοιπόν, όπως φαίνεστε;\nΗ συνέντευξη δημοσιεύτηκε πρώτη φορά το 2008 στην έντυπη LifO\nΟ Τζίμης, τα media κι η μοναξιά μας σε μια Αθήνα που δίνει πολλά, αλλά όλα μισά\nη μανούλα μου κι ο Τζιμάκος *\nΈνα αντίο για τον Τζιμάκο, τον μεγάλο αιρετικό της ελληνικής μουσικής\nΟ θάνατος του Τζίμη Πανούση, το τέλος μιας εποχής στη σάτιρα, την πολιτική και τα Μέσα, το θλιβερό φαινόμενο του να σε κοιτούν ως εξωγήινη μορφή ζωής, αν αποφασίσεις να γράψεις ή να διαβάσεις σε ανοιχτό χώρο κάπου στην Αθήνα\nO Τσίπρας γράφει για τον Πανούση: Από τους καλλιτέχνες που άφησαν μοναδικό στίγμα στην σύγχρονη ελληνική μουσική\nΤο μήνυμα του πρωθυπουργού για την απώλεια του Τζίμη Πανούσηγ\nΤι θέλει τελικά ο Τζίμης Πανούσης;\nΤο ονομαστικό κράξιμό του στους "γκέι της κυβέρνησης ΣΥΡΙΖΑ" είναι ό,τι πιο μπερδεμένο έχει πει ποτέ\nΟ Τζίμης Πανούσης για Αρχάριους\n10 τραγούδια που προτείνει ένας φαν του σε όσους δεν έχουν εντρυφήσει στα τραγούδια του


Αποζημίωση ρεκόρ για τη ρύπανση στον Κόλπο του Μεξικού - aVecnews.gr\nΑποζημίωση ρεκόρ για τη ρύπανση στον Κόλπο του Μεξικού\nΗ BP θα κληθεί να καταβάλλει 4,5 δισ. δολάρια\nΤη μεγαλύτερη αποζημίωση που έχει ορίσει ποτέ ποινικό δικαστήριο στην αμερικανική Ιστορία χωρίς δίκη, καλείται να καταβάλλει ο πετρελαϊκός όμιλος BP, στο πλαίσιο μιας εξωδικαστικής συμφωνίας, προς τις αρχές των ΗΠΑ.\nΗ ίδια πηγή ενημέρωσε ότι το ποσό της αποζημίωσης του αμερικανικού δημοσίου ορίστηκε να ανέλθει σε 4,5 δισεκατομμύρια δολάρια, μεταδίδει το Reuters.\nΌσον αφορά την BP η αποζημίωση σχετίζεται με την έκρηξη που έγινε την 20η Απριλίου του 2010 στην πλωτή εξέδρα της «Deepwater Horizon» σε απόσταση περίπου 80 χλμ. ανοικτά της Νέας Ορλεάνης (Φλόριντα), με αποτέλεσμα 11 άνθρωποι να χάσουν τη ζωή τους και εκατοντάδες εκατομμύρια λίτρα πετρελαίου να ρυπάνουν εκτεταμένη θαλάσσια περιοχή στον Κόλπο Μεξικού.\nΗ οριστική διακοπή της διαρροής πετρελαίου έγινε περίπου μετά ένα τετράμηνο, σύμφωνα με τον ανταποκριτή του Reuters.


"Η ενότητα, το όνομα κι η δόξα" - Κυριακή των Αγίων Πατέρων | Enplo Editions\nΗ Εκκλησία μας θυμάται σήμερα τους 318 πατέρες της πρώτης Οικουμενικής Συνόδου, γι’ αυτό και η σημερινή Κυριακή ονομάζεται Κυριακή των Αγίων Πατέρων. Το ευαγγελικό ανάγνωσμα που ακούσαμε συνδέεται κατά κάποιο τρόπο με αυτή τη γιορτή. Είναι ένα απόσπασμα από την αρχιερατική προσευχή του Ιησού, όπου ο Κύριος απευθύνεται στον Θεό-Πατέρα αποκαλύπτοντας τη μεταξύ τους σχέση και παρακαλώντας Τον για την ενότητα των χριστιανών. Κι οι πατέρες της πρώτης Οικουμενικής Συνόδου, στη Νίκαια της Βιθυνίας (το 325 μ.Χ.), θεολόγησαν ακριβώς για αυτή τη σχέση του Υιού με τον Πατέρα και σκιαγράφησαν το περίγραμμα της αληθείας, προκειμένου πάνω της να βασιστεί η ενότητα των πιστών. Θα άξιζε να προσέξουμε τρία σημεία από το σημερινό ευαγγελικό ανάγνωσμα. Η ενότητα της Εκκλησίας είναι το πρώτο.\n«Τήρησον αὐτοὺς ἐν τῷ ὀνόματί σου… ἵνα ὦσιν ἕν, καθὼς ἡμεῖς», προσεύχεται ο Κύριος. Και λίγο πιο πριν έχει πει, «ἐγὼ περὶ αὐτῶν ἐρωτῶ [ενν. τους μαθητές και τους μετέπειτα πιστούς]· οὐ περὶ τοῦ κόσμου ἐρωτῶ, ἀλλὰ περὶ ὧν δέδωκάς μοι». Κάνει διάκριση μεταξύ των χριστιανών και του κόσμου και παρακαλεί για τους χριστιανούς, όχι για τον κόσμο. Παρακαλεί για την ενότητα των χριστιανών. Γιατί άραγε συμβαίνει αυτό; Γιατί τονίζει με έμφαση πως δεν παρακαλεί για τον κόσμο γενικά αλλά για τους χριστιανούς και την ενότητά τους; Θα το καταλάβουμε αυτό, αν θυμηθούμε και πάλι τη διήγηση της Γενέσεως.\nΌταν ο Θεός δημιουργεί τον κόσμο, καλεί τον άνθρωπο να γίνει υπό μία έννοια συνδημιουργός μαζί του. Από πού φαίνεται αυτό; Από το γεγονός ότι όταν έπλασε τα ζώα της γης και τα πετεινά του ουρανού, τα οδήγησε όλα μπροστά στον Αδάμ ώστε αυτός να τα ονομάσει (Γεν. 2,19-20). Τι σημαίνει «δίνω όνομα» στη θεολογία της Βίβλου; Σημαίνει δίνω κατεύθυνση, δίνω σκοπό και περιεχόμενο στην ύπαρξη. Ο Θεός λοιπόν δημιουργεί τον κόσμο και ο άνθρωπος καλείται να γίνει συνδημιουργός του Θεού, δημιουργώντας για τον κόσμο κατεύθυνση και σκοπό, οδηγώντας τον δηλαδή ελεύθερα στην αγκαλιά του Θεού. Ο Χριστός με τη σάρκωση, τη σταύρωση και την ανάστασή Του ολοκληρώνει το έργο της θείας δημιουργίας. Και καλεί και πάλι τον άνθρωπο να γίνει συνδημιουργός σ’ αυτό το έργο. Καλεί τους χριστιανούς να γίνονται διαρκώς κομιστές των χαρμόσυνων νέων στον κόσμο και να κάνουν ό,τι κι Εκείνος: να ενώνουν τους ανθρώπους με τον Θεό, να παίρνουν τον κόσμο από το χέρι και να τον εναποθέτουν στα πόδια του Θεού-Πατέρα, που ο Χριστός φανέρωσε στο πρόσωπό Του. Και για να κάνουν οι χριστιανοί αυτό το έργο της συνδημιουργίας, θα πρέπει να διαθέτουν την προϋπόθεση του Δημιουργού, την προϋπόθεση της ενότητας — «ἵνα ὦσιν ἕν, καθὼς ἡμεῖς». Ο Θεός δημιουργεί τον κόσμο, επειδή η ενότητα της τριαδικής αγάπης δεν μπορεί παρά να ξεχειλίζει και να διαχέεται δημιουργώντας «κόσμο», δηλαδή ομορφιά, καλώντας τα πάντα να επανέρχονται και να εντάσσονται ελεύθερα και κατά χάρη σ’ αυτή την αγαπητική κοινωνία της Αγίας Τριάδας. Όπως η ενότητα της θείας αγάπης είναι δημιουργός του Αδάμ, έτσι και η Εκκλησία, με την ίδια ενότητα της αγάπης, καλείται να κουβαλήσει στις πλάτες της το σωτηριώδες έργο του Χριστού, που είναι ο νέος Αδάμ, η ολοκλήρωση και η τελείωση της θείας Δημιουργίας. Η ενότητα της αγάπης λοιπόν είναι προϋπόθεση του έργου του ευαγγελισμού. Γι’ αυτό και είναι τόσο σημαντική. Η Δημιουργία έχει κορυφωθεί με τον Χριστό, μα δεν έχει πάψει να επιτελείται και να επενεργείται˙ είναι η Εκκλησία ο φορέας της, είναι η Εκκλησία πλέον που έχει χρέος και ευθύνη να αναδεικνύει της δημιουργία του Θεού, ως «κόσμο», ως ομορφιά. Γι’ αυτό και ο Χριστός διαχωρίζει τους χριστιανούς από τους άλλους ανθρώπους: είναι οι χριστιανοί που θα συνεχίσουν το έργο Του και θα γίνουν συνεργάτες και συνδημιουργοί του Χριστού. Και γι’ αυτό παρακαλεί για την ενότητα των χριστιανών: με αυτή την ενότητα θα μπορέσουν να διακονούν εξακολουθητικά την αλλαγή του κόσμου, δίνοντάς του κατεύθυνση και δρόμο προς την πατρική αγάπη.\nΤο δεύτερο στοιχείο που αξίζει να κρατήσουμε από τη σημερινή ευαγγελική περικοπή έχει να κάνει με το όνομα του Θεού. «Ἐφανέρωσά σου τὸ ὄνομα τοῖς ἀνθρώποις», ακούσαμε τον Κύριο να λέει. Τι σημαίνει το όνομα του Θεού; Είπαμε πως το όνομα στη βιβλική θεολογία φανερώνει την κατεύθυνση του ανθρώπου, τον σκοπό της ύπαρξής του. Για τον Θεό όμως, τι μπορεί να σημαίνει; Αφού για την ύπαρξη του Θεού δεν γνωρίζουμε τίποτα άλλο πέρα από το «ἐγώ εἰμι ὁ ὤν» (Έξ. 3,14), πέρα δηλαδή από το ότι υπάρχει. Ποιο είναι το όνομα που ο Χριστός φανέρωσε στους ανθρώπους; Είναι η αγάπη του Θεού για τον άνθρωπο και οι εντολές Του. «Οὕτω γὰρ ἠγάπησεν ὁ Θεὸς τὸν κόσμον, ὥστε τὸν υἱὸν αὐτοῦ τὸν μονογενῆ ἔδωκεν, ἵνα πᾶς ὁ πιστεύων εἰς αὐτὸν μὴ ἀπόληται, ἀλλ’ ἔχῃ ζωὴν αἰώνιον»(Ιωάν. 3,16). Αυτό είναι το όνομα του Θεού που ο Χριστός φανερώνει: είναι η αγάπη του Θεού για τον άνθρωπο και οι εντολές του Θεού, γιατί οι εντολές είναι το περιεχόμενο της πίστης στον Χριστό, με αυτές είναι που «πᾶς ὁ πιστεύων οὐκ ἀπόληται». Γι’ αυτό και ο Ιησούς προσεύχεται, «τήρησον αὐτοὺς ἐν τῷ ὀνόματί σου» — κάνε τους να καταλάβουν την αγάπη σου, να πιστέψουν στον Υιό σου, να τηρήσουν τις εντολές σου.\nΚαι το τρίτο στοιχείο που αξίζει να κρατήσουμε από το σημερινό ευαγγελικό ανάγνωσμα, από την αρχιερατική προσευχή του Ιησού, είναι η δόξα του Θεού. «Δόξασόν με σύ, πάτερ, παρὰ σεαυτῷ τῇ δόξῃ ᾗ εἶχον πρὸ τοῦ τὸν κόσμον εἶναι παρὰ σοί» — «δόξασέ με κοντά σου με τη δόξα που είχα προτού να γίνει ο κόσμος». Η δόξα του Θεού είναι ίσως το μόνο πράγμα που μπορούμε να συλλάβουμε από τον Θεό. Η ύπαρξή Του είναι απροσπέλαστη, η φύση Του απρόσιτη. Η δόξα Του όμως είναι αυτό που η ύπαρξη του Θεού εκπέμπει, είναι η ακτινοβολία εκείνου που ο Θεός είναι. Είναι αυτό που υμνεί ο αγγελικός κόσμος και σαν απήχημα ακούγεται μυστικά σε κάθε γωνιά της Δημιουργίας. Και η δόξα του Θεού είναι προαιώνια. Υπήρχε πριν από τον κόσμο και θα υπάρχει μετά το τέλος των αιώνων. Σ’ αυτή τη δοξολόγηση του Θεού μας καλεί η Εκκλησία. Κι αυτή η δοξολόγηση είναι ο προορισμός μας στο τέλος των αιώνων, όταν πια καθετί ψεύτικο θα έχει καταπέσει σαν λέπι από το σώμα του κόσμου και θα ‘χει μείνει μόνο η αλήθεια του Θεού. Η δόξα του Θεού είναι αυτό που μας γνέφει από τα βάθη των Εσχάτων. Είναι αυτό που μας καλεί και δίνει όραμα στον αγώνα της ζωής μας.\nΗ ενότητα λοιπόν, το όνομα και η δόξα. Ας κρατήσουμε αυτά τα τρία στοιχεία από τη σημερινή ευαγγελική περικοπή. Η ενότητα της Εκκλησίας, που είναι η προϋπόθεση για τον ευαγγελισμό του κόσμου, σχετίζεται με αυτό που πρέπει να κάνει η Εκκλησία προς τα έξω. Το όνομα του Θεού, που είναι η αγάπη και οι εντολές Του, σχετίζεται με αυτό που πρέπει να κάνει κάθε χριστιανός προς τα μέσα — να παλέψει να τηρήσει τις εντολές και να κάνει δική του την αγάπη του Θεού. Και η δόξα είναι αυτό που περιβάλλει τον Θεό σαν άλως, σαν πύρινο στεφάνι, και που μας καλεί στην αιωνιότητα.\nΑς είναι η αναγκαιότητα της ενότητας, αυτό που πρέπει να συμμεριστούμε και να επιδιώξουμε με όλο μας τον εαυτό. Ας είναι το όνομα του Θεού, αυτό που πρέπει να καταλάβουμε και να εφαρμόσουμε στην προσωπική μας ζωή. Κι ας είναι η δόξα Του, αυτό που θα ποθήσουμε και θα λαχταράμε για πάντα, μέχρι να μας αξιώσει ο Θεός να κλείσουμε τα μάτια μας σ’ αυτό τον κόσμο και να τα ανοίξουμε πάλι στην αιωνιότητα της αγάπης Του.\nΠροηγούμενο άρθρο:"Μια βουή που σκίζει πέτρες και σκοτάδια" - Κυριακή της Πεντηκοστής\nΕπόμενο άρθρο:"Με το φρόνημα της τυφλότητας" - Κυριακή του Τυφλού


Πάφου Γεώργιος: «Εκτροπή η ομοφυλοφιλία» - ΕΚΚΛΗΣΙΑ ONLINE\nΚυριακή, 24 Ιουλίου 2016 14:54\nΑρχική » ΕΚΚΛΗΣΙΑ ΚΥΠΡΟΥ » Πάφου Γεώργιος: «Εκτροπή η ομοφυλοφιλία»\nΣκληρός και δογματικός σε όλα, από το Κυπριακό μέχρι τις εκτρώσεις και την ομοφυλοφιλία ή άνθρωπος με αρχές και παρεξηγημένος, επειδή εκφράζει ευθαρσώς τις θέσεις του, οι οποίες, όπως υποδεικνύει, είναι κατά βάση και θέσεις της Ιεράς Συνόδου;\nΔεν προέρχεται από τις τάξεις του μοναχισμού και όταν άλλοι μετρούσαν το κομποσκοίνι αυτός σπούδασε χημικός και αργότερα δίδαξε ως καθηγητής. Είχε την ατυχία να προταθεί ως ανθυποψήφιος του λαοφιλούς Παγκράτιου Μερακλή και αργότερα ήταν μάρτυρας κατηγορίας εναντίον του επίσης δημοφιλούς, νυν μητροπολίτη Λεμεσού Αθανασίου, ο οποίος, όπως και ο Παγκράτιος Μερακλής, κατηγορήθηκε για ηθικά παραπτώματα, για να αθωωθεί από Μείζονα Σύνοδο που συνεκλήθη στην Κύπρο.\nΌλα αυτά ήταν ήδη αρκετά για να τον κατατάξουν στην κατηγορία των «μονοκόμματων» ιεραρχών. Ταυτίστηκε από πολλούς με τον Αρχιεπίσκοπο Χρυσόστομο και κάποιοι τον εξέλαβαν ως υποτακτικό του Χρυσόστομου του Β’. Όμως ο Πάφου Γεώργιος εμφανίζεται να είναι «αυτόφωτος» όχι μόνο στο Κυπριακό αλλά και σε άλλα ζητήματα. Πρόσφατα τα ΜΜΕ ασχολήθηκαν μαζί του όταν «διόρθωσε» τον Πάπα όσον αφορά το θέμα της ομοφυλοφιλίας.\nΣυγκεκριμένα, ενώ ο Ποντίφικας έστειλε το μήνυμα ότι η Εκκλησία πρέπει να ζητήσει συγγνώμη από τους ομοφυλόφιλους για τον τρόπο που τους αντιμετώπισε, ο Πάφου Γεώργιος τους κάλεσε να επιστρέψουν στο σωστό δρόμο. Αυτό, όμως, που τον ενόχλησε από την όλη συζήτηση, ήταν οι αναφορές και η κριτική που τον έφεραν να ταυτίζεται ή να υποστηρίζει ή να φλερτάρει με το ΕΛΑΜ. «Ούτε κατά διάνοια», λέει, για να προσθέσει ότι ανέκαθεν τόσον ο ίδιος όσον και η οικογένειά του ταυτίστηκαν με τη δημοκρατία και όσους την στήριξαν σε δύσκολες ώρες.\nΚοντολογίς, δηλώνει ότι δεν είναι ΕΛΑΜίτης και σε ένα άλλο επίπεδο θεωρεί την ομοφυλοφιλία ως «εκτροπή» από τη φύση. Θεωρεί επίσης ότι από κάποιους, κακώς, συσχετίστηκαν τα δύο ζητήματα. Όσον αφορά το Κυπριακό, σκληρή γραμμή και άγιος ο Θεός!\nΑς τον αφήσουμε να εξηγήσει με δικά του λόγια τις θέσεις του για διάφορα ζητήματα που απασχόλησαν κατά καιρούς τους πιστούς και όχι μόνο.\nΌταν κλείσαμε το ραντεβού για την συνέντευξη δεν είχαν προκύψει οι εξελίξεις στην Τουρκία και επειδή η μισή Κύπρος βρίσκεται υπό την κατοχή της Τουρκίας θα ήθελα την άποψη σας σχετικά με τις εξελίξεις.\nΔεν είμαι πολιτικός να αναλύσω σε βάθος τα τεκταινόμενα, αλλά από όσο μελέτησα τα δεδομένα που μας αφορούν, η Τουρκία ανέκαθεν εφαρμόζει απαρέγκλιτα συγκεκριμένη πολιτική στο Κυπριακό, ανεξαρτήτως αν στην εξουσία βρίσκονται πολιτικοί ή στρατιωτικοί, εκλελεγμένοι ηγέτες ή επικρατεί δικτατορία. Και αυτό σε αντίθεση με εμάς, οι οποίοι καταπιανόμαστε ερασιτεχνικά με το Κυπριακό και οδηγηθήκαμε εδώ που οδηγηθήκαμε. Σε άλλα ζητήματα μπορεί να έχει διακυμάνσεις η πολιτική τους, όχι όμως και στο Κυπριακό.\nΟ στόχος αυτός έμεινε αναλλοίωτος διά μέσου των δεκαετιών;\nΟ στόχος της Τουρκία είναι η ανάκτηση της Κύπρου από το 1956. Πρώτος στόχος ήταν να αποτραπεί η απόδοση της Κύπρου στην Ελλάδα. Δεύτερος, να αποκτήσουν δικαιώματα που τα απώλεσαν με τη συνθήκη της Λωζάνης. Τρίτος, να θεραπεύσουν την αριθμητική μειονεξία τους. Τέταρτος, να έχουν τον πληθυσμό τους συγκεντρωμένο σε ένα τμήμα. Όλα αυτά τα πέτυχαν, είτε με τις συνθήκες Ζυρίχης-Λονδίνου είτε με τη μεταφορά εποίκων είτε με την εισβολή είτε με άλλους τρόπους. Ο δε Ετζιεβίτ το 1975, είπε σε Τούρκους επιφανείς που ζητούσαν να εφαρμόσει τη διχοτόμηση, ότι από τη στιγμή που αυτή επετεύχθη επί του εδάφους, ο τελικός στόχος είναι με μια λύση του Κυπριακού να έχει η Τουρκία λόγο και επί του υπόλοιπου τμήματος της Κύπρου με τελικό στόχο να έχει τον τελικό λόγο στην νήσο.\nΕπειδή είμαστε κοντά στις επετείους του πραξικοπήματος και της τουρκικής εισβολής και επειδή γράφτηκαν διάφορα για το πρόσωπό σας, για στήριξη ή εύνοια προς το ΕΛΑΜ κ.λπ., θα ήθελα το δικό σας σχόλιο δεδομένου ότι εσείς θεωρείτε ότι ανήκετε σε μια προοδευτική οικογένεια μακριά από ακρότητες και ιδεολογίες που οδήγησαν στο πραξικόπημα και την εισβολή.\nΑυτή ήταν και παραμένει η θέση και η στάση μου. Και μάλιστα έδωσα οδηγίες στους δικηγόρους μου να καταχωρήσουν αγωγές λιβέλλου εναντίον όλων όσοι έγραψαν σχετικά χωρίς να τα τεκμηριώνουν. Ουδέποτε υπηρέτησα χώρους που αντιστρέφονταν τη δημοκρατία και τις προοδευτικές ιδέες. Και πολλοί ξέρουν τη στάση της οικογένειάς μου στην αντίσταση αλλά και τη δική μου, στην υπηρεσία του εθνάρχη Μακαρίου και των δημοκρατικών διαδικασιών.\nΠώς νομίζετε ότι προέκυψε η κριτική που ασκήθηκε;\nΕίναι πράγματι λυπηρό με το να εκφέρω την άποψη της Εκκλησίας, που είναι ένας θεσμός τον οποίον υπηρετώ, για το θέμα της ομοφυλοφιλίας, να δεχθώ τόσο πόλεμο με ψεύδη, ότι είμαι του ΕΛΑΜ, ότι είμαι ακραίος κ.ά. Να αντικρούσεις τα επιχειρήματα το κατανοώ, αλλά όχι να ρίχνεις λάσπη στον άλλο. Όλοι ξέρουν αν παρευρίσκομαι σε εκδηλώσεις για τη δημοκρατία, την αντίσταση κ.λπ. Αύριο δε, θα παρευρεθώ και σε εκδηλώσεις, ενώ εκφωνώ και σχετικές ομιλίες. Επαναλαμβάνω, με θλίβει το γεγονός.\nΓράφτηκαν στο κενό όσα γράφτηκαν ή μήπως δημιουργήθηκε αυτή η εικόνα επειδή κάποια άτομα του περιβάλλοντος σας ή της Εκκλησίας της Πάφου στήριξαν το ΕΛΑΜ, οπόταν μπορεί να εικάσει κανείς ότι βρισκόσασταν πίσω από αυτούς;\nΟυδέποτε παρουσιάστηκα σε συγκεντρώσεις τους ή τους στήριξα, ούτε και έχω κάποιες επαφές μαζί τους, ούτε και με συνδέει κάτι. Άλλοι κληρικοί μπορεί να παρευρέθηκαν, όπως είναι ελεύθερος ο καθένας να πράξει. Αν κάποιος λαϊκός, ο οποίος υπηρετεί ως διευθυντής ξενοδοχείου της Μητρόπολης ήταν υποψήφιος του ΕΛΑΛ, σημαίνει ότι εγώ τον κατευθύνω; Με ρώτησε;\nΔεν σας ρώτησε καν;\nΓνωρίζατε ότι ήταν υποψήφιος;\nΕκ των προτέρων δεν γνώριζα. Και δεν ήταν δυνατό να του πω «σταμάτα», διότι αυτό θα αποτελούσε επέμβαση στην ελευθερία του.\nΑν σας ενημέρωνε εκ των προτέρων;\nΘα του έλεγα ότι δεν θέλω να αναμείξει το όνομα της Εκκλησίας και θα του έδινα να καταλάβει ότι άνθρωποι που υπηρετούν σε ένα πόστο εκκλησιαστικό καλύτερα να απέχουν από τέτοιες ενέργειες.\nΒεβαίως προηγήθηκαν δηλώσεις και του μακαριοτάτου που έδιναν την εντύπωση είτε στήριξης προς το ΕΛΑΜ είτε ακολούθησαν αναφορές που οδηγούσαν στο συμπέρασμα ότι ευνοούσε και την είσοδο του ΕΛΑΜ στη Βουλή. Μπορεί να συνέτεινε και αυτό στο να επικριθείτε, λόγω και των φιλικών σχέσεων σας με τον Αρχιεπίσκοπο;\nΟ καθένας έχει τις προσωπικές του απόψεις και δεν μπορεί να αποκλείσεις τον έναν και τον άλλο. Και γιατί ο μακαριότατος να στραφεί εναντίον του ενός ή του άλλου; Να καταδικάσουμε μια πράξη που στρέφεται εναντίον της δημοκρατίας το καταλαβαίνω, αλλά όταν με νόμιμο τρόπο διεκδικούν εκλογή τους το θέμα είναι διαφορετικό.\nΔεν σας απασχολούν οι θέσεις και οι πράξεις του αδελφού κόμματος στην Ελλάδα, δηλαδή της Χρυσής Αυγής;\nΑπό ό,τι παρακολουθώ, η μέχρι σήμερα δράση τους δεν είναι η ίδια. Αν προχωρήσουν σε ακραίες πράξεις, αλίμονο, θα υποστηρίξουμε π.χ. δολοφονία ανθρώπων; Θα προτρέψουμε τον κόσμο να ταυτιστεί με θέσεις που είναι αντίθετες με τις ατομικές ελευθερίες ή και την αξιοπρέπεια του κάθε ανθρώπου χριστιανού ή μη χριστιανού;\nΟύτε και η Εκκλησία είναι ρατσιστική;\nΗ Εκκλησία λέει όχι μόνο να αγαπάς τον εχθρό σου αλλά και να τον συγχωρείς και να τον ευεργετείς.\nΗ στάση της Εκκλησίας έναντι των προσφύγων ποια είναι;\nΗ δική μου θέση, που είναι και θέση της Εκκλησίας, είναι ότι πρέπει να απευθυνθούμε σε αυτούς που δημιουργούν αυτό το πρόβλημα και να εμποδίσουμε τη δημιουργία του προσφυγικού προβλήματος, διότι αντιλαμβάνομαι πως ούτε και οι πρόσφυγες θέλουν να εγκαταλείψουν τα σπίτια τους. Παράλληλα, ως λαός, πρέπει να δούμε το πρόβλημα σε συνδυασμό με τη δική μας επιβίωση υπό την έννοια ότι τασσόμαστε υπέρ της στήριξης και βοήθειας τους, αλλά όχι να παραμείνουν στην Κύπρο σε μεγάλους αριθμούς με κίνδυνο να διαφοροποιηθούν τα δεδομένα εις βάρος του λαού μας. Άλλωστε, φαίνεται ότι χρησιμοποιούν την Κύπρο ως διαμετακομιστικό σταθμό.\nΕίχατε εγείρει προηγουμένως το θέμα της ομοφυλοφιλίας και θα ρωτούσα αν είναι ενιαία η στάση της Εκκλησίας.\nΗ στάση είναι πανορθόδοξη και αυτή τη στάση τηρεί και η Εκκλησία της Κύπρου. Κάποιοι δημοσιογράφοι υπερασπίστηκαν και έχουν το δικαίωμα να το πράξουν για δικούς τους λόγους ή απλώς για να στηρίξουν τη συγκεκριμένη ομάδα ανθρώπων. Και εμείς βλέπουμε με συμπάθεια αυτούς τους ανθρώπους. Όμως δεν αποδεχόμαστε και την κατάσταση. Για την Εκκλησία είναι ξεκάθαρο ότι πρόκειται για εκτροπή.\nΣτους κόλπους της Εκκλησίας δεν υπάρχουν ανάλογα φαινόμενα;\nΑυτό δεν σημαίνει ότι το αποδέχεται η Εκκλησία, η οποία θα τους αποβάλει αν αποδειχθεί κάτι τέτοιο. Η Εκκλησία είναι νοσοκομείο στο οποίο μπαίνουν και υγιείς και ασθενείς. Σκοπός είναι να θεραπεύσουμε τους ασθενείς όχι να αποδεχθούμε την ασθένεια τους και να θεωρηθεί ότι είναι και υγεία.\nΑφού αναφερθήκατε σε ασθένεια, θεωρείτε ότι όντως πρόκειται για ασθένεια;\nΕπαναλαμβάνω ότι για την Εκκλησία είναι μια εκτροπή. Διότι και η επιστήμη (που ειρήσθω εν παρόδω έχω και ένα υπόβαθρο, επειδή σπούδασα και μια θετική επιστήμη) δεν παραδέχεται λοιπόν ότι γεννιούνται έτσι αυτοί οι άνθρωποι. Υπάρχουν κάποιες εικασίες από κάποιους επιστήμονες, αλλά η επιστήμη δεν αποφάνθηκε, γι’ αυτό η Εκκλησία δεν μπορεί να το δεχθεί, με βάση τις γραφές και την παράδοσή της.\nΟ Θεός γιατί δέχεται αυτή τη στάση ζωής;\nΟ Θεός, για παράδειγμα, δέχεται τον δολοφόνο; Είναι η ροπή του ανθρώπου προς το κακό και πρέπει ο καθένας να αγωνίζεται και να αντιστέκεται.\nΤους καλείτε να επανέλθουν στον ορθό δρόμο. Υπάρχει περίπτωση κάποιος που έκανε τις επιλογές του να αλλάξει πορεία;\nΑν ισχύει αυτό που λέμε, ότι πρόκειται για εκτροπή, ναι, η δύναμη του φυσικού είναι ισχυρότερη. Και ένας που προσπαθεί μπορεί να τα καταφέρει. Αν προσπαθήσει κανείς ακόμη και για πιο δύσκολα ζητήματα μπορεί να τα καταφέρει. Η Εκκλησία μπορεί να βοηθήσει και με συμβουλές.\nΈτυχε κάποια περίπτωση που κάποιος ομοφυλόφιλος σταμάτησε να είναι, με τις συμβουλές;\nΟι πνευματικοί έχουν να λένε πως τους πλησιάζουν διάφοροι και τους ζητούν βοήθεια, ίσως βλέποντας και την κατακραυγή του κόσμου και την κοινωνική καταδίκη.\nΣας επηρέασαν οι παρελάσεις και άλλες εκδηλώσεις των ΛΟΑΤ;\nΑυτό δεν μας επηρέασε. Εμείς βλέπουμε τη θέση της Αγίας Γραφής. Το ότι υπάρχουν και κάποιοι που τους στηρίζουν, αυτό προβληματίζει αυτούς που θέλουν να προφυλάξουν άλλα μέλη της κοινωνίας από του να προχωρήσουν σε αυτή την κατάσταση.\nΣυμφωνείτε με αυτούς που οργανώνουν αντιδιαδηλώσεις;\nΠιστεύω μπορεί οποιοσδήποτε να εκφράσει την άποψή του αλλά όχι να προχωρήσει σε αντιδιαδηλώσεις. Η Εκκλησία δεν έχει καταγράψει τους ομοφυλόφιλους σε μαύρη λίστα, και αν έρθουν να ζητήσουν τη βοήθειά της θα την προσφέρει.\n«Μεγάλωσα σε δημοκρατική οικογένεια»\nΑπαντώντας σε σχετική ερώτηση ο μητροπολίτης Πάφου Γεώργιος επισημαίνει και τα εξής: «Η πολιτεία μου είναι τέτοια που δεν μου επιτρέπει να ταυτίζομαι με δικτατορικά καθεστώτα ούτε με δικτατορικές τάσεις. Μεγάλωσα σε μια δημοκρατική οικογένεια. Στο εθνικό θέμα πιστεύω ότι δεν πάμε καλά και ότι οι τρέχουσες συνομιλίες δεν οδηγούν πουθενά. Αποδεχόμαστε τις θέσεις που θέτει η άλλη πλευρά στο τραπέζι και όταν ο Μακάριος αντελήφθη το παιγνίδι της Τουρκίας κήρυξε τον μακροχρόνιο αγώνα. Για να σας προκαταλάβω, δεν λέω ότι θα λυθεί το Κυπριακό με πόλεμο. Με συνομιλίες θα λύσουμε το πρόβλημα, αλλά αν με δεδομένο ότι είμαστε μέλος της Ευρωπαϊκής Ένωσης και διεκδικήσουμε ό,τι απολαμβάνουν και οι υπόλοιποι Ευρωπαίοι πολίτες, πιστεύω ότι θα υποχρεωθούν να μας συμπαρασταθούν έστω και αν κάποιοι θέτουν τις σχέσεις τους με την Τουρκία πάνω και από αρχές της Ευρωπαϊκής Ένωσης. Αλλά, ως πλευρά δεν θέτουμε τέτοια ζητήματα και τους δίνουμε το τέλειο άλλοθι».\nH Oρθοδοξία κάνει τα ανοίγματά της\nΦαίνεται ότι δεν πήγαν όλα ρόδινα στην Πανορθόδοξη Σύνοδο της Κρήτης, με το σκεπτικό ότι απουσίασαν Εκκλησίες.\nΑπό το 1961 καθορίστηκαν τα θέματα που απασχολούσαν την Εκκλησία και όλα τα κείμενα που παρουσιάστηκαν ήταν όντως υπογραμμένα και εγκεκριμένα από όλους. Δεν υπήρξε διαφορά επί των κειμένων αλλά πιστεύω ότι οι Εκκλησίες που δεν εκπροσωπήθηκαν την τελευταία στιγμή το έκαναν για εσωτερικούς ή για πολιτικούς λόγους.\nΤη στιγμή που οι ακραίοι ισλαμιστές βρίσκονται στην επίθεση, οι χριστιανοί περιχαρακώνονται γύρω από ζητήματα τα οποία δεν είναι τα πιο ουσιώδη;\nΕίναι πολλές οι ομοιότητες και λίγες οι διαφορές μεταξύ των χριστιανικών Εκκλησιών και μπροστά στον κίνδυνο να γίνουμε μειοψηφία οι χριστιανοί στον κόσμο έπρεπε να συγκλίνουμε ακόμη περισσότερο χωρίς να υποχωρούμε σε ζητήματα πίστης. Την ίδια στιγμή δεν τους απορρίπτουμε. Εκεί που στράβωσε το πράγμα είναι επειδή μια μειοψηφία επισκόπων δεν ήθελε να υπογράψει το κείμενο που ονομάζει τους ετεροδόξους ως Εκκλησία. Δηλαδή, κάποιοι λένε πως δεν έπρεπε να λέμε «Ρωμαιοκαθολική Εκκλησία». Έπρεπε να τους λέμε, ας πούμε, δόγμα. Όμως τον όρο Εκκλησία τον χρησιμοποιούν και άγιοι, περιλαμβανόμενων του Αγίου Βασιλείου και του Αγίου Νεκταρίου. Τις Εκκλησίες αναγνωρίζει και το Καταστατικό της Εκκλησίας της Κύπρου.\nΑφού γίνεται λόγος για τους ρωμαιοκαθολικούς, θα ήθελα να σχολιάσετε μια προσωπική μου διαπίστωση: ότι ο Πάπας επικοινωνιακά κερδίζει τις εντυπώσεις, είτε πρόκειται για τους πρόσφυγες είτε για τους πολέμους είτε για άλλα σημαντικά ζητήματα.\nΝομίζω και η Ορθόδοξη Εκκλησία κάνει ανοίγματα προς την κοινωνία, αλλά πρέπει να ληφθεί υπόψιν ότι το Οικουμενικό Πατριαρχείο λειτουργεί σε ένα ανελεύθερο τόπο και έτσι δεν μπορεί εκ των πραγμάτων να πάρει θέση για όλα τα θέματα. Αλλά στην Κύπρο το κάνει. Ο Αρχιεπίσκοπος δεν εκφράζεται; Αντίθετα τον κατηγορείτε ότι αναμειγνύεται παντού και έχει θέση για όλα τα ζητήματα. Η Εκκλησία βοηθά και τον κόσμο.\nΝαι αλλά έκλεισε τα κοινωνικά παντοπωλεία που είχαν κόστος.\nΝαι αλλά βοηθά με άλλους τρόπους. Με οικονομική βοήθεια για όσους έχουν ανάγκη, για παράδειγμα.\n5 χρόνια πριν ΕΚΚΛΗΣΙΑ ΚΥΠΡΟΥΚΥΠΡΙΑΚΟ, Κύπρος, Μητροπολίτης Πάφου Γεώργιος, ομοφυλοφιλία\nΔεν χρειάζονται μάρτυρες και έλεγχοιΌσιος Παΐσιος: Τίποτα δεν γίνεται χωρίς την πρόνοια του Θεού


Τα ενεργά συστατικά ή δραστικά είναι τα πιο σημαντικά υλικά ενός προϊόντος και ευθύνονται για τα εμφανή αποτελέσματα που παρατηρούνται σε βάθος χρόνου στην επιδερμίδα και τα μαλλιά σας. Ανάλογα με τις προσωπικές σας ανάγκες, μπορείτε να επιλέξετε δραστικά για αντι-γήρανση, για ενυδάτωση, για θρέψη κλπ.\nΚατάλληλα είτε για υδατικά, είτε για λιπαρά συστήματα, ενσωματώνονται σε θερμοκρασία δωματίου, στο τέλος της παραγωγικής διαδικασίας με απλή ανάδευση. Τα ενεργά συστατικά σε στερεή μορφή συνήθως χρειάζονται προ-διάλυση πριν την χρήση. Ο συνδυασμός δραστικών προσφέρει συνεργιστική δράση και κατ'επέκταση γρηγορότερα και πιο εμφανή αποτελέσματα.\nΙδανικότερα θα πρέπει να χρησιμοποιούνται στο συνιστώμενο ποσοστό χρήσης για να έχουν μέγιστη απόδοση. Ανακαλύψτε την γκάμα ενεργών συστατικών που διαθέτουμε και εξατομικεύστε τα καλλυντικά σας δίνοντας τους της απόλυτη δράση.\nΑποσμητικά3 Luxurious Anti- aging5 Αδυνάτισμα6 Αντιγήρανση44 Αύξηση Όγκου1 Ενυδάτωση29 Λεύκανση7 Λιπαρό Δέρμα - Κηλίδες - Ακμή6 Περιποίηση Μαλλιών -Τριχόπτωση13 Περιοχή των Ματιών7 Περιποίηση Χειλιών1 Περιποίηση Χεριών1 Προστασία από blue light1 Σύσφιξη – Ανόρθωση7\nINCI Name: Water (Aqua), Sorbitol, Xanthan Gum, Ascorbic Acid, Colloidal Gold*, Glutathione, Propanediol, 1,2-Hexanediol, Caprylyl Glycol Η βιταμίνη C (L-ασκορβικό οξύ) χρησιμοποιείται ευρέως σε καλλυντικά και δερματολογικά προϊόντα λόγω των φωτοπροστατευτικών και αντιοξειδωτικών της ιδιοτή..\nINCI Name: Aqua (Water), Xanthan Gum, Acetyl sh-Pentapeptide-35, Diamond Powder, Benzyl Alcohol, Glyceryl Caprylate, Benzoic Acid, PropanediolΤο MVP Diamond Sirt πρόκειται για ένα επαναστατικό ενεργό συστατικό το οποίο προστατεύει τα κύτταρα και το DNA. Συγκεκριμένα, συνδυάζει την πολυτέλεια πολύτιμ..\nINCI Name: Aqua (Water), Xanthan Gum, (and) Acetyl Tetrapeptide-17 (and) Colloidal Platinum, Benzyl Alcohol, Glyceryl Caprylate, Benzoic Acid, PropanediolΤο MVP Platinum Matrix-EM πρόκειται για ένα επαναστατικό ενεργό συστατικό το οποίο συνδυάζει την πολυτέλεια πολύτιμων μετάλλων με την αποτελεσμ..\nINCI Name: Aqua (Water), Xanthan Gum, Acetyl Heptapeptide-9, Colloidal Gold, Benzyl Alcohol, Glyceryl Caprylate, Benzoic Acid, PropanediolΤο MVP Golden Collagenine πρόκειται για ένα επαναστατικό ενεργό συστατικό το οποίο προστατεύει το δέρμα από την διαδικασία της γήρανσης. Συγκεκριμένα, συνδυ..


ΣΕΤ ΒΡΕΦΙΚΑ ΦΟΡΜΑΚΙΑ ΓΙΑ ΝΕΟΓΕΝΝΗΤΑ | DPAM.gr\nTo προϊόν "ΣΕΤ ΒΡΕΦΙΚΑ ΦΟΡΜΑΚΙΑ ΓΙΑ ΝΕΟΓΕΝΝΗΤΑ" προστέθηκε στο καλάθι σας.\nΚωδικός : JOU1BOD3\nΣετ από δυο βρεφικά φορμάκια για πολύ μικρά μωράκια, σε γκρι αποχρώσεις, και παραλλαγές σχεδίου με γλυκύτατα γατάκια και σκυλάκια που κοιμούνται. Από την ανοιξιάτικη–καλοκαιρινή συλλογή της DPAM για μικρά μωρά. Φροντίδα ακόμη και στις πολύ μακρές ηλικίες, πάντα με το μοναδικό στιλ και φαντασία DPAM.\nΕπιλέξτε ένα Μέγεθος 0M+0 μηνών 1M+1 μηνός 3M+3 μηνών 6M+6 μηνών 9M+9 μηνών


Ο Δήμος Πεντέλης περνά στην εποχή της ηλεκτροκίνησης - Πέντε σημεία φόρτισης και 10 οχήματα | XΤΥΠΟΣ online\nΕγκρίθηκε με απόφαση του Αναπληρωτή Υπουργού Εσωτερικών κ. Στέλιου Πέτσα, η χρηματοδότηση της προμήθειας ηλεκτροκίνητων οχημάτων του Δήμου Πεντέλης από το πρόγραμμα Αντώνης Τρίτσης, με το ποσό των 2.453.092 ευρώ.\nΣτο πλαίσιο αυτό, ο Δήμος Πεντέλης έχει καταθέσει σειρά προτάσεων για τη χρηματοδότηση έργων και υπηρεσιών συνολικού ύψους 18 εκατ. ευρώ, καλύπτοντας το σύνολο του ορίου που αναλογεί στο Δήμο από το πρόγραμμα Αντώνης Τρίτσης.\nΗ Δήμαρχος Πεντέλης Δήμητρα Κεχαγιά δήλωσε για το θέμα: «Η προώθηση της ηλεκτροκίνησης εντάσσεται στη στρατηγική μας για μείωση των αναγκών του Δήμου μας σε ενέργεια και καθαρότερο περιβάλλον. Με τη χρηματοδότηση που πετύχαμε θα προμηθευτούμε τα πρώτα δέκα ηλεκτροκίνητα οχήματα για το Δήμο μας. Φυσικά δεν σταματάμε εδώ. Στόχος μας είναι η σταδιακή αλλαγή του στόλου των οχημάτων μας σε ηλεκτροκίνητα. Ευχαριστώ τους συνεργάτες μου και την τεχνική υπηρεσία του Δήμου για την επιτυχία αυτή. Σύντομα τα νέα ηλεκτρικά οχήματα θα ενταχθούν στο δυναμικό του Δήμου μας».\nΣχετικά θέματα:ηλεκτρικά οχήματαηλεκτροκίνηση\nΤο πρώτο βήμα στην ηλεκτροκίνηση έγινε στο Δήμο Νέας Φιλαδέλφειας – Νέας Χαλκηδόνας\nΦόρτιση ηλεκτρικών οχημάτων σε 25 σημεία σε όλη την Αθήνα\nΖωγράφου26 λεπτά πριν


Εδω θα βρεις ακόμα λιγότερη στήριξη. Δύσκολα θα βρεις κάποιον να σου πει ότι όταν πρωτοεφαρμόσεις την πρακτική θα αγχωθείς και μπορεί να τα παρατήσεις. Δύσκολα θα βρεις κάποιον που να σου πει ότι θες αρκετό χρόνο για να εξοικειωθείς με τη νέα πρακτική, ότι πλέον είσαι μαθητής και θες τον χρόνο σου για να τη μάθεις. Δύσκολα θα βρεις κάποιον να σου πει όλες τις απρόβλεπτες αλλαγές που πρέπει να κάνεις για να καταφέρεις να την ενσωματώσεις στο καθημερινό μάθημα. Όλοι θα σου λένε τι εύκολο είναι να την εφαρμόσεις και εσύ θα ψάχνεις να βρεις το δίκιο σου που διαμαρτύρεσαι...


Ρένια Λουιζίδου: "Δεν χρειάζεται να βλέπουμε σκουπίδια" | Patras Events\n08 Δεκ 2020 Tue, 08 Dec 2020 03:24:00 +0200 03:24 Patras Events\nΞέσπασε για τα ριάλιτι\nΜια εφ’ όλης της ύλης συνέντευξη παραχώρησε η Ρένια Λουιζίδου στην Κατερίνα Θεοδωροπούλου και το Τύπος TV με αφορμή την επιτυχημένη σειρά, «Καφέ της Χαράς». Η γνωστή ηθοποιός αναφέρθηκε, μέσα σε όλα, στην εικόνα της σημερινής τηλεόρασης και\nΠιο συγκεκριμένα, η Ρένια Λουιζίδου σημείωσε χαρακτηριστικά πως «είναι μια χρονιά με δραστηριότητα στην τηλεόραση. Παραγωγές έγιναν και, μάλιστα, ασυνήθιστα πολλές. Εμφανίστηκε ακόμη και η ΕΡΤ, που για δέκα χρόνια ήταν σαν να μην υπήρχε στον τομέα της μυθοπλασίας. Είναι ζητούμενο να υπάρχει πλουραλισμός, η τηλεόραση δεν μπορεί να υπάρχει μόνο για ένα είδος τηλεθεατών. Υπάρχουν πολλές παραγωγές, κάθε γούστου, διαφορετικά σίριαλ και κωμωδίες και σαπουνόπερες και δραματικές. Υπάρχουν βέβαια και ριάλιτι».\nΣυνεχίζουν να υπάρχουν σαπουνόπερες, δηλαδή;\nΑυτό θα ήθελα να το ξεκαθαρίσω. Όπως κυλά ο χρόνος είναι διαφορετικές οι σαπουνόπερες από αυτό που είχαμε στο μυαλό μας τη δεκαετία του ’90. Πλέον, μπορεί να είναι ωραίες και ακριβές παραγωγές. Αλλάζει και η αισθητική εν έτει 2020, αυτό θέλω να πω. Και αυτό το έχουμε δει να συμβαίνει από τα τούρκικα, όσο κι αν δεν μου αρέσει να το λέω. Ήταν τεράστιες παραγωγός, καθόλου του ποδαριού.\nΑπό τη μία μιλάμε για αισθητική, από την άλλη τα ριάλιτι που σημειώνουν υψηλά ποσοστά. Σας κάνει όλο αυτό να αναρωτιέστε «πως ο κόσμος βλέπει αυτού του είδους τα προϊόντα»;\nΦυσικά και με κάνει, εγώ ως τηλεθεάτρια δεν μπορώ με τίποτα να τα παρακολουθήσω. Δεν μπορώ να αντιληφθώ τι τραβά τον κόσμο, ειδικά αν αναλογιστεί κάποιος ότι έχουν διάρκεια 2 – 3 ώρες. Να πω σε αυτό το σημείο ότι έχουμε μια ευθύνης ως τηλεθεατές, υπάρχουν εναλλακτικές επιλογές φέτος, δεν χρειάζεται να βλέπουμε σκουπίδια.\nΕσείς τι παρακολουθείτε στην TV;\nΕκτός από σειρές, βλέπω ειδησεογραφικά προγράμματα. Λόγω της κατάστασης δεν γίνεται κάποιος να μη βλέπει ειδήσεις. Βλέπω και προγράμματα σε συνδρομητικές πλατφόρμες, έχουμε πολλές εναλλακτικές, θα το ξαναπώ!\nΚαθημερινά προβάλλεται και το «Σόι σου» στον ALPHA σε επανάληψη. Το παρακολουθείτε;\nΕίναι μια σειρά που και ο κόσμος αγάπησε και όσοι δουλέψαμε για αυτή την ωραία παραγωγή. Ενώ βλέπω τηλεόραση, δεν μπορώ να δω τον εαυτό μου, δεν μπορώ να γίνω τηλεθεατής του εαυτού μου. Σίγουρα θα παρακολουθήσω κάποια επεισόδια μιας καινούργιας δουλειάς, για να δω για επαγγελματικούς λόγους το τι κάνουμε. Το «Σόι σου» το είδα όταν προβλήθηκε, αλλά να κάτσω να παρακολουθήσω τώρα τον εαυτό μου, μου φαίνεται του τρελού (γέλια).


Διώξε τις αρνητικές σκέψεις | Life is\nΠολλές φορές σε πιάνουν τα ψυχολογικά σου και αναρωτιέσαι το γιατί...\nΚαι το χειρότερο όλων είναι όταν επηρεάζεται τόσο πολύ η ψυχολογία σου που δεν έχεις ακόμα και όρεξη να κάνεις κάτι για τον εαυτό σου και είσαι συνέχεια μελαγχολική.\nΚάθε συναισθηματική αναστάτωση προκαλείται από έλλειψη αρμονίας, ανισορροπία και άλυτα θέματα, από το παρελθόν ή το παρόν σου, μέσα στο συναισθηματικό σώμα.\nΑυτό που μπορεί να μην γνώριζες όμως είναι ότι το 98% αυτών των «ταραχών» είναι αυτό που λαμβάνεις από άλλους ανθρώπους.\nΤο σώμα σου είναι ένας «αισθητήρας ενέργειας» και έχει τη δική του συναίσθηση. Είναι σχεδιασμένο για να σου δίνει αισθητηριακές πληροφορίες, όμως οι περισσότεροι άνθρωποι δεν συνειδητοποιούν καν πως πολλές φορές προσλαμβάνουν τη συναισθηματική αναστάτωση κάποιου άλλου.\n6.Να είσαι ευγνώμων


Άγραφα - Vintage Suites Trikala\nΟι στιβαροί όγκοι των Αγράφων υψώνουν το ανάστημά τους στην καρδιά της ηπειρωτικής Ελλάδας, Β.Δ της Καρδίτσας. Τόπος τραχύς, δύσβατος, μα συνάμα αυθεντικός και γοητευτικός. Άγρια ομορφιά, δεκάδες ποτάμια, πέτρινα γεφύρια, παραδοσιακά χωριά και λιγοστοί κάτοικοι χαρακτηρίζουν τη γη της Αργιθέας.\nΜετά από μια ειδυλλιακή, μελωδική διαδρομή θα φτάσετε στα Λουτρά Σμοκόβου, γνωστά για τις ευεργετικές και θεραπευτικές ιδιότητες των θειούχων και αλκαλικών νερών τους. Ο ήχος από τα νερά και τα αηδόνια σας κρατούν συντροφιά όση ώρα χαίρεστε την ευεξία και αναζωογόνηση που σας προσφέρουν.


Το ENYAQ iV, το πρώτο πλήρως ηλεκτρικό SUV της SKODA - CarMyWay\nCarMyWay > ΑΡΘΡΑ > Ηλεκτροκίνηση > Το ENYAQ iV, το πρώτο πλήρως ηλεκτρικό SUV της SKODA\nBασίζεται στην – ειδικά για ηλεκτρικά μοντέλα – αρθρωτή πλατφόρμα (MEB) του Volkswagen Group στην οποία η μπαταρία ενσωματώνεται στο δάπεδο για εξοικονόμηση χώρου.\nΜε ελκυστικές αναλογίες, το οικογενειακό SUV διαθέτει εξαιρετικά άνετους χώρους για πέντε επιβάτες και τις αποσκευές τους.\nΠοιοτικό, πρακτικό και με πολυάριθμους αποθηκευτικούς χώρους,.\nΕπιπλέον των προηγμένων συστημάτων του οδηγού, το ENYAQ iV διαθέτει μία σειρά από καινοτόμες λύσεις με διαισθητικό χειρισμό, όπως ο ψηφιακός πίνακας οργάνων, οι ευρείες λειτουργίες συνδεσιμότητας και ο ατμοσφαιρικός φωτισμός.\nΤο ENYAQ iV είναι πλούσιο σε επιλογές : Τρεις – διαφορετικής χωρητικότητας – μπαταρίες, πέντε επίπεδα ισχύος (από 148 έως 306 ίππους) και πίσω κίνηση ή τετρακίνηση, με αυτονομία έως 510 χλμ.\nΠΡΟΗΓΟΥΜΕΝΟ 25 Νοέ 2020\nΕΠΟΜΕΝΟ 30 Νοέ 2020


ΕΥΡΩΣΤΡΑΤΟΣ | in.gr\nΣιούτας – «Η μετάλλαξη Όμικρον δεν δημιουργήθηκε στην Μποτσουάνα, αλλά την έφεραν διπλωμάτες»\nΟ ευρωστρατός και το τέρας του Λοχ Νες\nΤελικά, ο ευρωστρατός είναι κάτι σαν το τέρας του Λοχ Νες. Αλλά στον ευρωβάλτο. Κάποτε κάποιοι το σκέφτονταν. Εδώ και δεκαετίες, ουδείς. Ομως, όσο ψάχνουν και δεν το βρίσκουν, τόσο πουλάει! Και βολεύει. Οπως ακριβώς αυτές τις μέρες. Που τον βλέπουν κάπου στο βάθος, να στρίβει και να έρχεται. Και μάλιστα μαζί με το ευρωνάτο. […]\nΠεριμένοντας τον ευρωστρατό… – Πόσο εφικτή είναι η κοινή ευρωπαϊκή άμυνα\nΟι υποστηρικτές, οι επικριτές, τα οφέλη και τα εμπόδια\nIN TV Σιούτας: «Δεν έγινε η μετάλλαξη στην Μποτσουάνα» 2 λεπτά πριν\nTrash DWTS – Αυτό το ζευγάρι αποχώρησε από το σόου χορού 6 λεπτά πριν\nΣπορ Πέισερς – Μπακς 100-118: Ασταμάτητο το Μιλγουόκι και ο Αντετοκούνμπο 19 λεπτά πριν\nIN TV Τρεις ναυτικοί και ένα ζευγάρι οι πέντε Έλληνες που επέστρεψαν από την Αφρική - Σε προληπτική καραντίνα 25 λεπτά πριν\nΟικονομικές Ειδήσεις Επιστρέφουν τεκμήρια και αποδείξεις για τα εισοδήματα του 2021 – Τι αλλάζει 34 λεπτά πριν\nFizz Πανευτυχής μανούλα η Μαρία Ηλιάκη - Η ιδιαίτερη φωτογραφία αγκαλιά με την κόρη της 42 λεπτά πριν


Envatem είναι ένα plugin που σας βοηθά να εύκολα να εμφανίσετε σας Envato στοιχεία για εγκατάσταση WordPress σας . Με ΣΥΝΤΟΜΟΙ ή χρησιμοποιώντας ένα widget μπορείτε να προσθέσετε σας στοιχεία σε οποιαδήποτε από τις σελίδες, τις θέσεις σας ή προσαρμοσμένο τύπο περιεχομένου ! Υπάρχει επίσης ένα χαρακτηριστικό γνώρισμα που σας εμφανίζει τις πρόσφατες πωλήσεις, τα κέρδη σας, την ισορροπία και την κατάθεση απευθείας στο ταμπλό WordPress .\nΜπορείτε επίσης να επωφεληθούν από το πρόγραμμα παραπομπής Envato ... είναι πλήρως αυτοματοποιημένα!\nΜε αυτό το plugin, να αποφασίσετε τι θέλετε να εμφανίσετε και τι θέλετε να κρυφτεί μέσα στη σελίδα των ρυθμίσεων, και, τέλος, μπορείτε να το μεταφράσει και να εμφανίσει τα στοιχεία Envato σας στη γλώσσα σας, στην ιστοσελίδα σας !\nΗ διαδικασία εγκατάστασης είναι πολύ απλή . Ακριβώς όπως με οποιοδήποτε άλλο plugin Wordpress θα πρέπει να ακολουθεί τα παρακάτω βήματα\nΚάντε κλικ στο σύνδεσμο Προσθήκη στο επάνω μέρος της σελίδας\nΒεβαιωθείτε ότι το WordPress, θέμα, και τα plugins είναι ενημερωμένα\nv1.0 - . 20/02/2012\n21 του Φλεβάρη 12 ? Τελευταία Ενημέρωση\nWorldWideScripts.net, Envato, Envato api, graphicriver, στοιχεία, αγορά, χαρτοφυλακίου, κατάστημα, themeforest


Ένα μουσικό Χριστουγεννιάτικο πάρτι στη Πλατεία Συντάγματος! | CultureNow.gr\nΑρχική Σελίδα » Μουσική » Μουσικά Νέα » Ένα μουσικό Χριστουγεννιάτικο πάρτι στη Πλατεία Συντάγματος!\nCULTURENOW / 23-12-2013 / 16:53\nΤο πιο καλοκουρδισμένο feelgood δίδυμο της ελληνικής μουσικής σκηνής στην υπηρεσία του «Πνεύματος Των Χριστουγέννων». Μύρωνας και Ησαΐας, Ησαΐας και Μύρωνας φοράνε τα γιορτινά τους και στήνουν ένα υπαίθριο Χριστουγεννιάτικο πάρτυ. Ευχές, τραγούδια, χορός και τρελό κέφι μέχρι εξαντλήσεως των αποθεμάτων!\nΟι Vrastaz σχηματίστηκαν το καλοκαίρι του 2009 και έκτοτε γράφουν τραγούδια στα οποία η μουσική τους συνδυάζεται σε μια ιδιαίτερη μίξη με χιούμορ και θετική ενέργεια. Τον Ιούλιο του 2013 κυκλοφόρησαν στο EP «Πάμε να φύγουμε» τα τραγούδια που προέκυψαν από την ως τότε ιστορία τους.\n«Το Χριστουγεννιάτικο Πνεύμα τους βρίσκει έτοιμους να εμφανιστούν στη συναυλία του Δήμου Αθηναίων και να δώσουν τον πιο γιορτινό τους εαυτό».\nΗμερομηνία: Τρίτη 24 Δεκεμβρίου 2013, στις 16.00 και στις 17.00


2 Διδακτική Πρακτική Διδακτική Πρακτική: Φαίδρα Γκρέβε-Μιχαλοπούλου. Βιβλίο: Ανδρικόπουλος, Νικόλας. Η χώρα με τους παράξενους ανθρώπους / Νικόλας Ανδρικόπουλος εικονογράφηση Νικόλας Ανδρικόπουλος. - 1η έκδ. - Αθήνα: Καλέντης,  2\n3 Λίγα λόγια για τη δραστηριότητα Με αφορμή τις σελίδες του βιβλίου «Η χώρα με τους παράξενους ανθρώπους» με τις χρωματιστές γραμματοσειρές, δημιουργήσαμε αποκριάτικες αφίσες με πολύχρωμα γράμματα. 3\n4 Ανάγνωση βιβλίου Διαβάσαμε το βιβλίο και παρατηρήσαμε τα πολύχρωμα γράμματα. 4\n5 Παρατήρηση γραμμάτων (1/5) «Εδώ τα γράμματα είναι κόκκινα γιατί είναι κόκκινος και αυτός.»  5\n6 Παρατήρηση γραμμάτων (2/5) «Α! Εδώ οι άνθρωποι είναι πολύχρωμοι! Και τα γράμματα είναι πολύχρωμα!»  6\n7 Παρατήρηση γραμμάτων (3/5) Τα παιδιά έψαξαν και βρήκαν πολύχρωμες λέξεις σε σακούλες, σε ημερολόγια, παιχνίδια, αφίσες... 7\n8 Παρατήρηση γραμμάτων (4/5) Μετά παρατηρήσαμε τα πολύχρωμα γράμματα στις αφίσες έτσι όπως τις συναντήσαμε στο δρόμο προς το σχολείο. 8\n9 Παρατήρηση γραμμάτων (5/5) Αλλά και σε αποκριάτικες αφίσες!    9\n10 Εικαστική δραστηριότητα (1/2) Τέλος φτιάξαμε τις δικές μας αφίσες. Φυσικά με πολύχρωμα γράμματα. 10\n11 Εικαστική δραστηριότητα (2/2) 11\n12 Τα έργα των παιδιών (1/2) 12\n13 Τα έργα των παιδιών (2/2) 13\n17 Σημείωμα Αναφοράς Copyright Εθνικόν και Καποδιστριακόν Πανεπιστήμιον Αθηνών, Αγγελική Γιαννικοπούλου Φαίδρα Γκρέβε-Μιχαλοπούλου, Αγγελική Γιαννικοπούλου. «Το Εικονογραφημένο Βιβλίο στην Προσχολική Εκπαίδευση.. Η χώρα με τους παράξενους ανθρώπους». Έκδοση: 1.0. Αθήνα Διαθέσιμο από τη δικτυακή διεύθυνση: 17\n20 Σημείωμα Χρήσης Έργων Τρίτων Το Έργο αυτό κάνει χρήση των ακόλουθων έργων: Εικόνα 1, 2, 3: Εξώφυλλο και ενδεικτικές σελίδες του βιβλίου «Η χώρα με τους παράξενους ανθρώπους» / Νικόλας Ανδρικόπουλος εικονογράφηση Νικόλας Ανδρικόπουλος. - 1η έκδ. - Αθήνα: Καλέντης, Biblionet. Εικόνα 4: Αφίσα Λαμιώτικο Καρναβάλι, Copyright Δήμος Λαμιέων, All Rights Reserved. Εικόνα 5: Αφίσα Καστρινό Καρναβάλι, Copyright Δήμος Ηρακλείου, All Rights Reserved. Εικόνα 6: Αφίσα Καρναβάλι Ζακύνθου, Copyright Δήμος Ζακύνθου, All Rights Reserved. 20


10 live που δεν θα χάσουμε τον Νοέμβριο\nEίναι ο μόνος μήνας που αρχίζει από “No” ο Νοέμβριος, αλλά πάντα έχει θέματα που που μπορούν να φέρουν το ‘Yes” στην επιφάνεια. Η μουσική σ’ αυτό βοηθάει πολύ.\nΑκολοθούν δέκα τονωτικά live!\n1) Dream Syndicate στο Fuzz\nΟι Dream Syndicate, μεγάλες αγάπες από παλιά, έχουν φίλους εδώ που τους περιμένουν και εκείνοι επιστρέφουν. Το «Συνδικάτο του Ονείρου» είναι το ροκ χωρίς πόζες, με ουσία, με δρόμους και όνειρα, το ροκνερόλ των ρομαντικών και όσων αρπάζουν την περιπέτεια και συνεχίζουν. Έρχονται τώρα οι αμερικανοί ρόκερ με ολοκαίνουργιο ωραίο άλμπουμ, το How Did I Find Myself Here? και στις 4 του μήνα θα παίζουν στο Fuzz. Ο Στιβ Γουίν θα κλέψει σίγουρα και κάποιες ώρες να βγει βόλτα στα δισκάδικα της Αθήνας.\nInfo: 4 Νοεμβρίου στο Fuzz (Πειραιώς 209 και Πατριάρχου Ιωακείμ 1), είσοδος €25\n2) RAZASTARR στο PassPort Κεραμεικός\nΜια συναυλία που θα είναι γιορτή. Οι RAZASTARR από τα πιο σημαντικά ονόματα του ελληνικού hip hop, μετά από 25 χρόνια αποφάσισαν πως θα είναι αυτή η τελευταία φορά που θα βρίσκονται στη σκηνή μαζί. Ειδική βραδιά, με καλεσμένους και συμμετοχές εκλεκτές και πολλά κομμάτια στο πρόγραμμα, όλα αυτά στο PassPort Κεραμεικός, 4 Νοεμβρίου.\nΙnfo: Σάββατο 4 Νοεμβρίου, PassPort Κεραμεικός (Κεραμεικού 58, 21 0522 2203)\n3) Enter Afrofuturism στη Στέγη\nSun RA και η Sun Ra Arkestra\nΜπορεί ο Sun RA και η Sun Ra Arkestra να είναι ο μαγνήτης και το κεντρικό πρόσωπο στο διαγαλαξιακό και φιλοσοφικό ταξίδι των πειραματικών ήχων, της μαύρης κουλτούρας, των κοσμικών δονήσεων της μουσικής σε έναν εσωτερικό διάπλου της τζαζ- Οk, αλλά δεν είναι το μόνο από πολλά και ενδιαφέροντα που καλύπτει το αφιέρωμα ‘Enter Afrofuturism’ της Στέγης - 9 με 12 Νοεμβρίου- εντός και εκτός Στέγης. Σημειώστε τον Actress και τους εύπλαστους ήχους του από την techno/dub/jungle διάσπαρτη με ιδέες σκηνή, τους Dopplereffekt από το Ντιτρόιτ –την techno πρωτεύουσα του κόσμου-που δημιουργούν κυκλώματα ηλεκτρονικής μουσικής, επιστήμης και μελλοντολογικών αφηγημάτων, κάτι που βρίσκει πολύ κοντά και τους κατ’ εξοχήν φουτουριστικούς τύπους της κολεκτίβας Black Quantum Futirism στο σημείο που η Αφρικανική παράδοση συναντά το Σύμπαν και την επιστημονική φαντασία- τόσο απλά. Ενδιαφέρον θα έχει το πρότζεκτ Moor Mother ταξίδι στο μέλλον, νέες κοινωνίες, με το ραπ σαν όχημα, αλλά και η πρόταση του Voltnoi Brege (από drog-A-tek και the Erasers) και οι μουσικές του A Guy Called Gerald βετεράνου της βρετανικής dance σκηνής. Το πρόγραμμα περιλαμβάνει συζητήσεις και προβολές παράλληλα με τα λάιβ και τα DJ sets –γι’ αυτό αξίζει να το δει κανείς αναλυτικά εδώ: http://www.sgt.gr/gre/SPG2045/.\nInfo: Enter Afrofuturism, 7–12 Νοεμβρίου 2017 | Εντός & Εκτός Στέγης\n4) Μιράντα Βερούλη στο Athenaeum Κελάρι\nΤην παρακολουθώ σταθερά όχι μόνο επειδή μ’ αρέσουν οι βραζιλιάνικες μουσικές, αλλά επειδή έχει το δικό της ιδιαίτερο στιλ όταν ερμηνεύει τζαζ και μπόσα-νόβα και πάντα κάτι διαφορετικό στην προσέγγισή τους. Η Μιράντα Βερούλη με κουαρτέτο θα είναι στο Κελάρι του Athenaeum 12/11.\nInfo: Κυριακή 12 Nοεμβρίου, Athenaeum Κελάρι (Αδριανού 3 Θησείο, Τηλ.: 210 3210 239 & 6945 160 385). Ώρα έναρξης: 22.00. Είσοδος ελεύθερη\n5) Dee Dee Bridgewater στο Μέγαρο\nΤο «Memphis…Yes I’ m Ready» νέο άλμπουμ της έξοχης κυρίας Ντι Ντι Μπρίτζγουότερ ακούω καθώς γράφω και ζωντανεύουν στο μυαλό μου μεγάλες στιγμές της Stax Records, με τα αξεπέραστα τραγούδια, την Ιστορία της ‘μαύρης’ μουσικής και κουλτούρας, το Μέμφις των αγώνων κατά των φυλετικών διακρίσεων, καθώς σε αυτό το δίσκο η Ντι Ντι Μπρίτζγουότερ «επιστρέφει» στον τόπο της και τραγουδάει εξαιρετικά ανάμεσα σε άλλα και κομμάτια των Μπι Μπι Κινγκ, Αλ Γκριν, Ότις Ρέντινγκ, Staples Sisters. Στην Αθήνα με αυτά και άλλα, στη συναυλία της στο Μέγαρο Μουσικής.\nInfo: Δευτέρα 13 Νοεμβρίου, Μέγαρο Μουσικής Αθηνών. Εισιτήρια από 15€ έως 70€\n6) Νick Cave στο Tae Kwon Do\nΚαλώστον και ας άργησε λίγο αυτή τη φορά. Ο Νικ Κέιβ και πάλι μαζί μας με ένα άλμπουμ, το Skeleton Tree, βαθειά συγκινητικό, προσωπικό και έντονο. Οι συναυλίες του είναι εμπειρίες για όσους τον παρακολουθούν όλα αυτά τα χρόνια και επιστρέφουν για να τον ξαναδούν κάθε φορά που βάζει την Αθήνα σταθμό περιοδείας. Η συναυλία του είναι sold out εδώ και καιρό- ο Κέιβ άλλωστε κάνει sold out στην Αθήνα εδώ και χρόνια. Μέρος της δικής μας ροκ κουλτούρας και φίλος καλός.\nΙnfo: Πέμπτη 16 Νοεμβρίου, στο Tae Kwon Do, στο Φάληρο. Eισιτήρια από 50€\n7) Daniel Melingo στο Half Note\nΑπολαυστικός και απρόβλεπτος ο Μελίνγκο. Με μια πλάγια, διαφορετική, πειραγμένη ματιά στο τάνγκο και τον λάτιν ρυθμό, ο Αργεντινός φορτώνει καινούργια τραγούδια από το δίσκο του Anda και έρχεται, να υποθέσω, με εκπλήξεις και αυτή τη φορά.\nInfo: 18-21 Nοεμβρίου στο Half Note. Εισιτήρια: €20-€30.\n8) Πέτρος Κλαμπάνης στο Gazarte\nΤζάζμαν εκλεκτός, ο μεταξύ Νέας Υόρκης –Αθήνας (και όχι μόνο) μπασίστας Πέτρος Κλαμπάνης που πρόσφατα κυκλοφόρησε πολύ ωραίο άλμπουμ, το Chroma. Θα είναι με τζαζ τρίο, παρών στο ραντεβού με το κοινό στο Gazarte στις 18.\nInfo: Σάββατο 18 Νοεμβρίου στο Gazarte\n9) Gramatik στο Gazi Music Hall\nΗ feel good αίσθηση που φέρνει η μουσική του- φανκ, σόουλ,τζαζ, χιπχοπ με πλούσιες dubstep δόσεις- έχει εκτιμηθεί δεόντως και ξαναφέρνει εδώ τον Gramatik. Στις 25 Νοεμβρίου παίζει στο Gazi Music Hall, Αθήνα, μια μέρα πριν στο Fix Factory Θεσσαλονίκη.\nInfo: Παρασκευή 24 Νοεμβρίου, Fix Factory of Sound (26ης Οκτωβρίου 15, Θεσσαλονίκη / τηλ. 2310 500670 & 2310 504014) και Σάββατο 25 Νοεμβρίου, Gazi Music Hall (Ιερά Οδός 7-13, Γκάζι, Μετρό “Κεραμεικός”).\n10) Sivert Hoyem στο Gagarin\nΣτην ερώτηση «υπάρχει παράδεισος ειδικά για τους φαν του Σίβερτ Χόγιεμ»;, η απάντηση είναι ένα μεγάλο Ναι. Γιατί ο Νορβηγός που το ελληνικό κοινό έχει λατρέψει πιο πολύ και από τον Νέσμπο (ίσως) έφτιαξε τους Paradise ένα ‘σούπερ-γκρουπ’ με Ρόμπ Έλις (μουσικός της Πι Τζέι Χάρβεϊ), Σιμόν Μπάτλερ (Primal Scream) και Ρομπ ΜακΒέι (από τη μπάντα της Μαριάν Φέιθφουλ)- περνούσαν όλοι καλά μαζί και αυτό τώρα βγαίνει και προς τα έξω και συγκεκριμένα λάιβ στα μέρη μας, με κεντρική εμφάνιση στο Gagarin 25 του μήνα.\nInfo: Σάββατο 25 Νοεμβρίου στο Gagarin 205. Εισιτήρια: €28-€30